               EIROPAS KOMISIJA
            Briselē, 30.9.2015
            COM(2015) 466 final
            2015/0223(NLE)
            Priekšlikums
            PADOMES LĒMUMS
            par to, lai Eiropas Savienības vārdā parakstītu un provizoriski piemērotu ilgtspējīgas zivsaimniecības partnerattiecību nolīgumu starp Eiropas Savienību un Libērijas Republiku un tā īstenošanas protokolu

               PASKAIDROJUMA RAKSTS

               1.PRIEKŠLIKUMA KONTEKSTS

                  Komisija, pamatojoties uz attiecīgajām sarunu norādēm
                     1
                  , ar Libērijas valdību risināja sarunas par to, lai noslēgtu jaunu ilgtspējīgas zivsaimniecības partnerattiecību nolīgumu un tā īstenošanas protokolu starp Eiropas Savienību un Libērijas Republiku. Šo sarunu rezultātā 2015. gada 5. jūnijā tika parafēts jauns nolīgums un protokols. Tie aptver piecu gadu periodu, kas sākas no to provizoriskās piemērošanas dienas, t. i., no parakstīšanas dienas, kā noteikts nolīguma 15. pantā un protokola 12. pantā.

                  Jaunais nolīgums nodrošinās satvaru, kurā ņemtas vērā reformētās kopējās zivsaimniecības politikas prioritātes un tās ārējā dimensija, ar mērķi izveidot stratēģisku partnerību starp Eiropas Savienību un Libērijas Republiku.

                  Jaunā protokola galvenais mērķis ir, pamatojoties uz labāko pieejamo zinātnisko ieteikumu un ievērojot Starptautiskās Atlantijas tunzivju saglabāšanas komisijas (ICCAT) ieteikumus, nodrošināt Savienības kuģiem zvejas iespējas Libērijas zvejas zonā, attiecīgā gadījumā nepārsniedzot pieejamo pārpalikumu. Komisijas nostāja sarunās daļēji pamatojās uz rezultātiem, kurus neatkarīgi eksperti guvuši, veicot provizorisku novērtējumu par to, vai būtu lietderīgi noslēgt jaunu nolīgumu un protokolu. Mērķis ir arī veicināt Eiropas Savienības un Libērijas Republikas sadarbību, lai atbilstoši abu Pušu interesēm veicinātu zivsaimniecības politikas ilgtspējību un zvejas resursu atbildīgu izmantošanu Libērijas zvejas zonā.

                  Protokolā ir paredzētas zvejas iespējas šādās kategorijās:

                  –
                        28 tunzivju seineri,

                  –
                        6 kuģi zvejai ar dreifējošām āķu jedām.

                  Komisija attiecīgi ierosina, lai Padome atļautu parakstīt un provizoriski piemērot jauno nolīgumu un tā īstenošanas protokolu.

               2.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI

                  Apspriešanās ar ieinteresētajām personām notika, veicot ex-ante izvērtējumu par ilgtspējīgas zivsaimniecības partnerattiecību nolīguma un protokola iespējamu noslēgšanu starp Eiropas Savienību un Libērijas Republiku. Tehnisko sanāksmju laikā notika apspriešanās arī ar dalībvalstu ekspertiem un nozares pārstāvjiem. Turklāt tehniskā sanāksmē notika apspriešanās ar Libērijas zivsaimniecības iestādēm un ieinteresētajām personām. Šo apspriešanos laikā tika secināts, ka ES un Libērijas Republikai būtu lietderīgi noslēgt jaunu ilgtspējīgas zivsaimniecības partnerattiecību nolīgumu un protokolu.

               3.PRIEKŠLIKUMA JURIDISKIE ASPEKTI

                  Šī procedūra notiek paralēli ar procedūrām, kas attiecas uz Padomes lēmumu par to, lai ar Eiropas Parlamenta piekrišanu noslēgtu ilgtspējīgas zivsaimniecības partnerattiecību nolīgumu starp Eiropas Savienību un Libērijas Republiku un tā īstenošanas protokolu, un uz Padomes regulu par zvejas iespēju iedalīšanu ES dalībvalstīm.

               4.IETEKME UZ BUDŽETU

                  Ikgadējais finansiālais ieguldījums ir EUR 715 000 pirmajā gadā, EUR 650 000 otrajā, trešajā un ceturtajā gadā un EUR 585 000 piektajā gadā, un tas pamatojas uz:

                  a) atsauces daudzumu 6 500 tonnu apmērā, par kuru summa, kas saistīta ar piekļuvi, ir noteikta EUR 357 500 apmērā pirmajā gadā, EUR 325 000 apmērā otrajā, trešajā un ceturtajā gadā un EUR 292 500 apmērā piektajā gadā, un

                  b) Libērijas Republikas zivsaimniecības politikas izstrādei paredzētu atbalstu, kas ir noteikts EUR 357 500 apmērā pirmajā gadā, EUR 325 000 apmērā otrajā, trešajā un ceturtajā gadā un EUR 292 500 apmērā piektajā gadā. Šis atbalsts ir saskaņā ar valsts zivsaimniecības politikas mērķiem un jo īpaši ar Libērijas Republikas vajadzībām, kas saistītas ar zinātnisko pētniecību, nerūpniecisko zveju, kā arī ar zvejniecību uzraudzību, kontroli un pārraudzību un cīņu pret nelegālo zveju.

               2015/0223 (NLE)

               Priekšlikums

               PADOMES LĒMUMS

               par to, lai Eiropas Savienības vārdā parakstītu un provizoriski piemērotu ilgtspējīgas zivsaimniecības partnerattiecību nolīgumu starp Eiropas Savienību un Libērijas Republiku un tā īstenošanas protokolu

               EIROPAS SAVIENĪBAS PADOME,

               ņemot vērā Līgumu par Eiropas Savienības darbību un jo īpaši tā 43. panta 2. punktu saistībā ar 218. panta 5. punktu,

               ņemot vērā Eiropas Komisijas priekšlikumu,

               tā kā:

               (1)Eiropas Savienība un Libērijas Republika ir sarunās apspriedušas ilgtspējīgas zivsaimniecības partnerattiecību nolīgumu (turpmāk “nolīgums”) un tā īstenošanas protokolu, ar ko Savienības kuģiem piešķir zvejas iespējas ūdeņos, kuri attiecībā uz zveju ir Libērijas Republikas suverenitātē vai jurisdikcijā.

               (2)Sarunu rezultātā nolīgums un tā īstenošanas protokols tika parafēti 2015. gada 5. jūnijā.

               (3)Nolīguma 15. pantā un tā īstenošanas protokola 12. pantā ir paredzēta to provizoriska piemērošana no parakstīšanas dienas.

               (4)Tāpēc nolīgums un tā īstenošanas protokols būtu jāparaksta, ņemot vērā to noslēgšanu.

               (5)Lai nodrošinātu Savienības kuģu zvejas darbību raitu uzsākšanu, nolīgums un tā īstenošanas protokols būtu jāpiemēro provizoriski, kamēr tiek pabeigtas procedūras, kas vajadzīgas, lai tie stātos spēkā,

               IR PIEŅĒMUSI ŠO LĒMUMU.

               1. pants

               Ar šo ir atļauts Savienības vārdā parakstīt un provizoriski piemērot ilgtspējīgas zivsaimniecības partnerattiecību nolīgumu starp Eiropas Savienību un Libērijas Republiku un tā īstenošanas protokolu, ņemot vērā to noslēgšanu.

               Nolīguma un protokola teksts ir pievienots šim lēmumam kā I un II pielikums.

               2. pants

               Padomes Ģenerālsekretariāts izveido instrumentus, kas piešķir nolīguma un protokola sarunvedēja norādītajai personai vai personām visas pilnvaras parakstīt nolīgumu un tā īstenošanas protokolu, ņemot vērā to noslēgšanu.

               3. pants

               Nolīgumu saskaņā ar tā 15. pantu provizoriski piemēro no tā parakstīšanas dienas, kamēr tiek pabeigtas procedūras, kas vajadzīgas, lai tas stātos spēkā.

               4. pants

               Īstenošanas protokolu saskaņā ar tā 12. pantu provizoriski piemēro no tā parakstīšanas dienas, kamēr tiek pabeigtas procedūras, kas vajadzīgas, lai tas stātos spēkā.

               5. pants

               Šis lēmums stājas spēkā trešajā dienā pēc tā publicēšanas Eiropas Savienības Oficiālajā Vēstnesī.

               Briselē,

                     Padomes vārdā –

                     priekšsēdētājs

               TIESĪBU AKTA PRIEKŠLIKUMA FINANŠU PĀRSKATS

               1.PRIEKŠLIKUMA/INICIATĪVAS KONTEKSTS

               1.1.Priekšlikuma/iniciatīvas nosaukums

               1.2.Attiecīgās politikas jomas ABM/ABB struktūrā

               1.3.Priekšlikuma/iniciatīvas būtība

               1.4.Mērķis(-i)

               1.5.Priekšlikuma/iniciatīvas pamatojums

               1.6.Ilgums un finansiālā ietekme

               1.7.Paredzētie pārvaldības veidi

               2.PĀRVALDĪBAS PASĀKUMI

               2.1.Uzraudzības un ziņošanas noteikumi

               2.2.Pārvaldības un kontroles sistēma

               2.3.Krāpšanas un pārkāpumu novēršanas pasākumi

               3.PRIEKŠLIKUMA/INICIATĪVAS PAREDZAMĀ FINANSIĀLĀ IETEKME

               3.1.Attiecīgās daudzgadu finanšu shēmas izdevumu kategorijas un budžeta izdevumu pozīcijas

               3.2.Paredzamā ietekme uz izdevumiem

               3.2.1.Kopsavilkums par paredzamo ietekmi uz izdevumiem

               3.2.2.Paredzamā ietekme uz darbības apropriācijām

               3.2.3.Paredzamā ietekme uz administratīvajām apropriācijām

               3.2.4.Saderība ar kārtējo daudzgadu finanšu shēmu

               3.2.5.Trešo personu iemaksas

               3.3.Paredzamā ietekme uz ieņēmumiem

               TIESĪBU AKTA PRIEKŠLIKUMA FINANŠU PĀRSKATS

               1.PRIEKŠLIKUMA/INICIATĪVAS KONTEKSTS

               1.1.Priekšlikuma/iniciatīvas nosaukums

                  Priekšlikums Padomes lēmumam par to, lai Eiropas Savienības vārdā parakstītu un provizoriski piemērotu ilgtspējīgas zivsaimniecības partnerattiecību nolīgumu starp Eiropas Savienību un Libērijas Republiku un tā īstenošanas protokolu

               1.2.Attiecīgās politikas jomas ABM/ABB struktūrā
                  2

                  11. Jūrlietas un zivsaimniecība

                  11.03. Obligātās iemaksas reģionālajām zvejniecības pārvaldības organizācijām un citām starptautiskajām organizācijām un ilgtspējīgas zivsaimniecības nolīgumiem

               1.3.Priekšlikuma/iniciatīvas būtība

               X Priekšlikums/iniciatīva attiecas uz jaunu darbību

               ◻ Priekšlikums/iniciatīva attiecas uz jaunu darbību, pamatojoties uz izmēģinājuma projektu/sagatavošanas darbību
                  3

               ◻ Priekšlikums/iniciatīva attiecas uz esošas darbības pagarināšanu

               ◻ Priekšlikums/iniciatīva attiecas uz darbību, kas pārveidota jaunā darbībā

               1.4.Mērķis(-i)

               1.4.1.Komisijas daudzgadu stratēģiskie mērķi, kurus plānots sasniegt ar priekšlikumu/iniciatīvu

                  Sarunās apspriežot un noslēdzot ilgtspējīgas zivsaimniecības partnerattiecību nolīgumus (IZPN) ar trešām valstīm, tiek sasniegts vispārējais mērķis nodrošināt ES zvejas kuģu piekļuvi trešo valstu zvejas zonām un veidot partnerību ar minētajām valstīm, lai nostiprinātu zvejas resursu ilgtspējīgu izmantošanu ārpus ES ūdeņiem.

                  IZPN nodrošina arī saskanību starp kopējās zivsaimniecības politikas principiem un saistībām, kuru uzņemšanās notikusi citās Eiropas politikas jomās (trešo valstu resursu ilgtspējīga izmantošana, cīņa pret nelegālu, nereģistrētu un neregulētu (NNN) zveju, partnervalstu integrācija globālajā ekonomikā un politiskajā un finansiālajā ziņā labāka zvejniecību pārvaldība).

               1.4.2.Konkrētie mērķi un attiecīgās ABM/ABB darbības

                  Konkrētais mērķis

                  Sekmēt ilgtspējīgu zveju ārpus ES ūdeņiem, saglabāt Eiropas klātieni tāljūras zvejniecībās un aizsargāt Eiropas zivsaimniecības nozares intereses un patērētāju intereses, sarunās apspriežot un noslēdzot IZPN ar piekrastes valstīm saskanībā ar citām Eiropas rīcībpolitikām.

                  Attiecīgās ABM/ABB darbības

                  Jūrlietas un zivsaimniecība: izveidot to zvejas darbību pārvaldības satvaru (IZPN), ko Eiropas Savienības zvejas kuģi veic trešo valstu ūdeņos (budžeta pozīcija 11.0301).

               1.4.3.Paredzamais(-ie) rezultāts(-i) un ietekme

               Norādīt, kāda ir priekšlikuma/iniciatīvas iecerētā ietekme uz finansējuma saņēmējiem/mērķgrupām.

                  Nolīguma noslēgšana ļauj izveidot stratēģisku partnerību zivsaimniecības jomā starp Eiropas Savienību un Libērijas Republiku. Protokola noslēgšana pavērs Savienības kuģiem zvejas iespējas Libērijas zvejas zonā.

                  Protokols turklāt veicinās zvejas resursu labāku pārvaldību un saglabāšanu, izmantojot finansiālu atbalstu (nozares atbalsts) tādu programmu īstenošanai, kuras valsts līmenī pieņēmusi partnervalsts, jo īpaši uzraudzības un nelegālas zvejas apkarošanas jomā.

               1.4.4.Rezultātu un ietekmes rādītāji

               Norādīt priekšlikuma/iniciatīvas īstenošanas uzraudzībā izmantojamos rādītājus.

                  Zvejas iespēju izmantojuma pakāpe (zvejas atļauju procentuālais izmantojums salīdzinājumā ar protokola sniegtajām iespējām).

                  Nozvejas datu un nolīguma komerciālās vērtības datu apkopošana un analīze.

                  Ietekme uz nodarbinātību un pievienoto vērtību ES, kā arī uz ES tirgus stabilizāciju (agregētā veidā kopā ar citiem IZPN).

                  Tehnisko sanāksmju un Apvienotās komitejas sanāksmju skaits.

               1.5.Priekšlikuma/iniciatīvas pamatojums

               1.5.1.Īstermiņa vai ilgtermiņa vajadzības

                  Līdz šim starp Eiropas Savienību un Libērijas Republiku nav bijis noslēgts IZPN vai protokols. Provizorisks novērtējums, ko veikuši neatkarīgi eksperti, liecina, ka jauns IZPN un protokols starp ES un Libērijas Republiku būtu izdevīgs abām Pusēm.

                  Paredzēts, ka jauno nolīgumu un protokolu provizoriski piemēro no to parakstīšanas dienas, lai nekavētu zvejas darbību uzsākšanu.

                  Jaunais protokols nodrošinās satvaru Eiropas flotes zvejas darbībām Libērijas zvejas zonā, bet Eiropas kuģu īpašniekiem iespēju iesniegt pieteikumus uz zvejas licencēm, kas ļaus tiem zvejot minētajā zonā. Turklāt jaunais protokols stiprinās ES un Libērijas Republikas sadarbību, lai veicinātu ilgtspējīgas zivsaimniecības politikas izstrādi. Tajā jo īpaši paredzēta kuģu uzraudzība ar VMS un nozvejas datu elektroniska pārraidīšana. Saskaņā ar protokolu pieejamais nozares atbalsts palīdzēs Libērijas Republikai saistībā ar tās valsts stratēģiju zivsaimniecības jomā, arī NNN zvejas apkarošanu.

               1.5.2.ES iesaistīšanās pievienotā vērtība

                  Ja ES nenoslēgtu šo jauno nolīgumu un protokolu, tiktu noslēgti privāti nolīgumi, kuri negarantētu ilgtspējīgu zvejniecību. Eiropas Savienība cer arī, ka, pateicoties šim protokolam, Libērijas Republika turpinās efektīvi sadarboties ar ES, jo īpaši cīņā pret nelegālu zveju.

               1.5.3.Līdzīgas līdzšinējās pieredzes rezultātā gūtās atziņas

                  Izanalizējot Libērijas zvejas zonā agrāk gūto nozveju un to, kas gūta nesen līdzīgu šajā reģionā spēkā esošu protokolu satvarā, kā arī pieejamos novērtējumus un zinātniskos ieteikumus, Puses ir nolēmušas noteikt tunzivju un tunzivjveidīgo sugu nozvejas atsauces daudzumu 6 500 tonnu gadā un iedalīt zvejas iespējas 28 seineriem un 6 kuģiem zvejai ar dreifējošām āķu jedām. Lai ņemtu vērā Libērijas zivsaimniecības iestāžu spēju veidošanas vajadzības un valsts zivsaimniecības stratēģijas prioritātes, nozares atbalsts ir noteikts salīdzinoši augstā apmērā.

               1.5.4.Saderība un iespējamā sinerģija ar citiem atbilstošiem instrumentiem

                  Saskaņā ar IZPN izmaksātie finanšu līdzekļi veido atvietojamus ieņēmumus trešo partnervalstu budžetā. Tomēr minēto līdzekļu daļas piesaiste īstenošanas pasākumiem saskaņā ar valsts nozares politiku ir nosacījums IZPN noslēgšanai un īstenošanas uzraudzībai. Šie finanšu resursi ir saderīgi ar pārējo finansējumu, kura avots ir citi starptautiskie finansētāji un kuru piešķir valsts līmeņa projektu un/vai programmu īstenošanai zivsaimniecības nozarē.

               1.6.Ilgums un finansiālā ietekme

               X Ierobežota ilguma priekšlikums/iniciatīva

               –X
                     Priekšlikuma/iniciatīvas darbības laiks: 2015.– 2020. gads

               –◻
                     Finansiālā ietekme: 2015.–2019. gads.

               ◻ Beztermiņa priekšlikums/iniciatīva

               –Īstenošana ar uzsākšanas periodu no GGGG. līdz GGGG.,

               –pēc kura turpinās normāla darbība.

               1.7.Paredzētie pārvaldības veidi
                  4

               X Komisijas īstenota tieša pārvaldība:

               –X ko veic tās struktūrvienības, tostarp personāls Savienības delegācijās;

               –◻
                     ko veic izpildaģentūras.

               ◻ Dalīta pārvaldība kopā ar dalībvalstīm

               ◻ Netieša pārvaldība, kurā budžeta īstenošanas uzdevumi uzticēti:

               –◻ trešām valstīm vai to noteiktām struktūrām;

               –◻ starptautiskām organizācijām un to aģentūrām (precizēt);

               –◻ EIB un Eiropas Investīciju fondam;

               –◻ Finanšu regulas 208. un 209. pantā minētajām struktūrām;

               –◻ publisko tiesību subjektiem;

               –◻ privāttiesību subjektiem, kas veic valsts pārvaldes uzdevumus, ja tie sniedz pienācīgas finanšu garantijas;

               –◻ struktūrām, kuru darbību reglamentē dalībvalsts privāttiesības, kurām ir uzticēta publiskā un privātā sektora partnerības īstenošana un kuras sniedz pienācīgas finanšu garantijas;

               –◻ personām, kurām ir uzticēts veikt īpašas darbības KĀDP saskaņā ar Līguma par Eiropas Savienību V sadaļu un kuras ir noteiktas attiecīgā pamataktā.

               –Ja norādīti vairāki pārvaldības veidi, sniedziet papildu informāciju iedaļā “Piezīmes”.

               Piezīmes

               2.PĀRVALDĪBAS PASĀKUMI

               2.1.Uzraudzības un ziņošanas noteikumi

               Norādīt periodiskumu un nosacījumus.

                  Komisija (MARE ĢD sadarbībā ar zivsaimniecības padomnieku attiecīgajā reģionā) nodrošinās regulāru protokola īstenošanas uzraudzību, jo īpaši attiecībā uz to, kā operatori izmanto zvejas iespējas, un uz nozvejas datiem.

                  Turklāt IZPN paredzēta vismaz viena Apvienotās komitejas ikgadējā sanāksme, kuras laikā Komisija tiekas ar Libērijas Republiku, lai pārskatītu nolīguma un protokola īstenošanu un, ja vajadzīgs, pielāgotu programmu un attiecīgā gadījumā finansiālo ieguldījumu.

               2.2.Pārvaldības un kontroles sistēma

               2.2.1.Apzinātie riski

                  Jauna zivsaimniecības nolīguma un protokola ieviešana ir saistīta ar zināmu risku, jo īpaši attiecībā uz summām, kas paredzētas zivsaimniecības politikas finansēšanai (nepietiekama plānošana).

               2.2.2.Informācija par izveidoto iekšējās kontroles sistēmu

                  Ar nolīgumu un protokolu ir paredzēts izvērsts dialogs par nozares politikas plānošanu un īstenošanu. Šo kontroles metožu daļa ir arī protokola 4. punktā norādīto rezultātu kopīga analīze.

                  Turklāt nolīgumā un protokolā ir iekļautas īpašas klauzulas to apturēšanai ar konkrētiem nosacījumiem un noteiktos apstākļos.

               2.2.3.Paredzamās pārbaužu izmaksas un ieguvumi un gaidāmā kļūdas riska līmeņa novērtējums

               2.3.Krāpšanas un pārkāpumu novēršanas pasākumi

               Norādīt esošos vai plānotos novēršanas pasākumus un citus pretpasākumus.

                  Komisija apņemas tiekties izveidot politisko dialogu un regulāru sadarbību ar Libērijas Republiku, lai varētu labāk pārvaldīt nolīguma un protokola īstenošanu un stiprināt ES ieguldījumu ilgtspējīgā resursu pārvaldībā. Jebkurā gadījumā uz visiem maksājumiem, kurus Komisija veic saskaņā ar IZPN, attiecas tās parastie noteikumi un budžeta un finanšu procedūras. Tas ļauj pilnībā identificēt trešo valstu bankas kontus, kuros iemaksā finansiālā ieguldījuma summas. Attiecībā uz šo protokolu 3. panta 8. punktā noteikts, ka finansiālais ieguldījums jāiemaksā Valsts kases kontā, kas atvērts Libērijas Centrālajā bankā.

               3.PRIEKŠLIKUMA/INICIATĪVAS PAREDZAMĀ FINANSIĀLĀ IETEKME

               3.1.Attiecīgās daudzgadu finanšu shēmas izdevumu kategorijas un budžeta izdevumu pozīcijas

               Esošās budžeta pozīcijas

               Sarindotas pa daudzgadu finanšu shēmas izdevumu kategorijām un budžeta pozīcijām

                        Daudzgadu finanšu shēmas izdevumu kategorija

                        Budžeta pozīcija

                        Izdevumu
                        veids

                        Iemaksas

                        Nr.
                        [Pozīcija ………………………...………]

                        Dif./Nedif.
                           5

                        no EBTA valstīm
                           6

                        no kandidātvalstīm
                           7

                        no trešām valstīm

                        Finanšu regulas 21. panta 2. punkta b) apakšpunkta nozīmē

                        2

                        11.03.01

                        Pārvaldības satvara izveidošana Eiropas Savienības zvejas kuģu veiktām zvejas darbībām trešo valstu ūdeņos

                        Dif.

                        NĒ

                        NĒ

                        NĒ

                        NĒ

                        2

                        11.01 04 01

                        Atbalsta izdevumi jūrlietās un zivsaimniecībā – Neoperatīvā administratīvā un tehniskā palīdzība

                        Nedif.

                        NĒ

                        NĒ

                        NĒ

                        NĒ

               No jauna veidojamās budžeta pozīcijas

               Sarindotas pa daudzgadu finanšu shēmas izdevumu kategorijām un budžeta pozīcijām

                        Daudzgadu finanšu shēmas izdevumu kategorija

                        Budžeta pozīcija

                        Izdevumu
                        veids

                        Iemaksas

                        Nr.
                        [Pozīcija ………………………...………]

                        Dif./nedif.

                        no EBTA valstīm

                        no kandidātvalstīm

                        no trešām valstīm

                        Finanšu regulas 21. panta 2. punkta b) apakšpunkta nozīmē

                        [XX.YY.YY.YY]

                        JĀ/NĒ

                        JĀ/NĒ

                        JĀ/NĒ

                        JĀ/NĒ

               3.2.Paredzamā ietekme uz izdevumiem

               3.2.1.Kopsavilkums par paredzamo ietekmi uz izdevumiem

               EUR miljonos (trīs zīmes aiz komata)

                        Daudzgadu finanšu shēmas
                        izdevumu kategorija

                        Nr. 2

                        Ilgtspējīga izaugsme: dabas resursi

                        <….> ĢD

                        N
                        gads
                           8

                        2015

                        N+ 1
                        gads

                        2016

                        N + 2
                        gads

                        2017

                        N + 3
                        gads

                        2018

                        N + 4
                        gads

                        2019

                        KOPĀ

                        • Darbības apropriācijas

                        Budžeta pozīcijas numurs 11.0301

                        Saistības

                        (1)

                        0,715

                        0,650

                        0,650

                        0,650

                        0,585

                        3,250

                        Maksājumi

                        (2)

                        0,715

                        0,650

                        0,650

                        0,650

                        0,585

                        3,250

                        Budžeta pozīcijas numurs

                        Saistības

                        (1a)

                        Maksājumi

                        (2a)

                        Administratīvās apropriācijas, kas tiek finansētas no konkrētu programmu piešķīrumiem
                           9

                        Budžeta pozīcijas numurs 11.010401

                        (3)

                        0,037

                        0,037

                        0,037

                        0,037

                        0,097

                        0,245

                        KOPĀ
                        <…….> ĢD apropriācijas

                        Saistības

                        =1+1a +3

                        0,752

                        0,687

                        0,687

                        0,687

                        0,682

                        3,495

                        Maksājumi

                        =2+2a

                        +3

                        0,752

                        0,687

                        0,687

                        0,687

                        0,682

                        3,495

                        • KOPĀ darbības apropriācijas

                        Saistības

                        (4)

                        0,715

                        0,650

                        0,650

                        0,650

                        0,585

                        3,250

                        Maksājumi

                        (5)

                        0,715

                        0,650

                        0,650

                        0,650

                        0,585

                        3,250

                        • KOPĀ administratīvās apropriācijas, kas tiek finansētas no konkrētu programmu piešķīrumiem

                        (6)

                        0,037

                        0,037

                        0,037

                        0,037

                        0,097

                        0,245

                        KOPĀ daudzgadu finanšu shēmas
                        2. IZDEVUMU KATEGORIJAS
                        apropriācijas

                        Saistības

                        =4+ 6

                        0,752

                        0,687

                        0,687

                        0,687

                        0,682

                        3,495

                        Maksājumi

                        =5+ 6

                        0,752

                        0,687

                        0,687

                        0,687

                        0,682

                        3,495

               Ja priekšlikums/iniciatīva ietekmē vairākas izdevumu kategorijas

                        • KOPĀ darbības apropriācijas

                        Saistības

                        (4)

                        Maksājumi

                        (5)

                        • KOPĀ administratīvās apropriācijas, kas tiek finansētas no konkrētu programmu piešķīrumiem

                        (6)

                        KOPĀ daudzgadu finanšu shēmas
                        1.–4. IZDEVUMU KATEGORIJAS
                        apropriācijas
                        (Pamatsumma)

                        Saistības

                        =4+ 6

                        Maksājumi

                        =5+ 6

                        Daudzgadu finanšu shēmas
                        izdevumu kategorija

                        5

                        “Administratīvie izdevumi”

               EUR miljonos (trīs zīmes aiz komata)

                        N
                        gads

                        2015

                        N + 1
                        gads

                        2016

                        N + 2
                        gads

                        2017

                        N + 3
                        gads

                        2018

                        N + 4
                        gads

                        2019

                        KOPĀ

                        MARE ĢD

                        • Cilvēkresursi

                        0,113

                        0,113

                        0,113

                        0,113

                        0,113

                        0,565

                        • Pārējie administratīvie izdevumi

                        0,009

                        0,009

                        0,009

                        0,009

                        0,009

                        0,045

                        KOPĀ MARE ĢD

                        Apropriācijas

                        0,122

                        0,122

                        0,122

                        0,122

                        0,122

                        0,610

                        KOPĀ daudzgadu finanšu shēmas
                        5. IZDEVUMU KATEGORIJAS
                        apropriācijas

                        (Saistību summa = maksājumu summa)

                        0,122

                        0,122

                        0,122

                        0,122

                        0,122

                        0,610

               EUR miljonos (trīs zīmes aiz komata)

                        N
                        gads
                           10

                        2015

                        N + 1
                        gads

                        2016

                        N + 2
                        gads

                        2017

                        N + 3
                        gads

                        2018

                        N + 4
                        gads

                        2019

                        KOPĀ

                        KOPĀ daudzgadu finanšu shēmas
                        1.–5. IZDEVUMU KATEGORIJAS
                        apropriācijas

                        Saistības

                        0,874

                        0,809

                        0,809

                        0,809

                        0,804

                        4,105

                        Maksājumi

                        0,874

                        0,809

                        0,809

                        0,809

                        0,804

                        4,105

               3.2.2.Paredzamā ietekme uz darbības apropriācijām

               –◻
                     Priekšlikums/iniciatīva neparedz izmantot darbības apropriācijas

               –X
                     Priekšlikums/iniciatīva paredz darbības apropriācijas izmantot šādā veidā:

               Saistību apropriācijas EUR miljonos (trīs zīmes aiz komata)

                        Norādīt mērķus un rezultātus

                        ⇩

                        N
                        gads

                        2015

                        N + 1
                        gads

                        2016

                        N + 2
                        gads

                        2017

                        N + 3
                        gads

                        2018

                        N + 4
                        gads

                        2019

                        KOPĀ

                        REZULTĀTI

                        Rezultāta veids
                           11

                        Rezultāta vidējās izmaksas

                        Daudzums

                        Izmaksas

                        Daudzums

                        Izmaksas

                        Daudzums

                        Izmaksas

                        Daudzums

                        Izmaksas

                        Daudzums

                        Izmaksas

                        Daudzums

                        Izmaksas

                        Daudzums

                        Izmaksas

                        Kopējais rezultātu daudzums

                        Kopējās izmaksas

                        KONKRĒTAIS MĒRĶIS Nr. 1
                           12
                        …

                        - kuģu licences

                        t/gadā

                           13

                        0,357

                        0,325

                        0,325

                        0,325

                        0,292

                        1,625

                        - nozares atbalsts

                        ikgadējs

                        0,325

                        0,357

                        0,325

                        0,325

                        0,325

                        0,292

                        1,625

                        Starpsumma – konkrētais mērķis Nr. 1

                        0,715

                        0,650

                        0,650

                        0,650

                        0,585

                        3,250

                        KONKRĒTAIS MĒRĶIS Nr. 2

                        – Rezultāts

                        Starpsumma – konkrētais mērķis Nr. 2

                        KOPĒJĀS IZMAKSAS

                        0,715

                        0,650

                        0,650

                        0,650

                        0,585

                        3,250

               3.2.3.Paredzamā ietekme uz administratīvajām apropriācijām

               3.2.3.1.Kopsavilkums

               –◻
                     Priekšlikums/iniciatīva neparedz izmantot administratīvās apropriācijas

               –X
                     Priekšlikums/iniciatīva paredz izmantot administratīvās apropriācijas šādā veidā:

               EUR miljonos (trīs zīmes aiz komata)

                        N
                        gads
                           14

                        2015

                        N + 1
                        gads

                        2016

                        N + 2
                        gads

                        2017

                        N + 3
                        gads

                        2018

                        N + 4
                        gads

                        2019

                        KOPĀ

                        Daudzgadu finanšu shēmas
                        5. IZDEVUMU KATEGORIJA

                        Cilvēkresursi

                        0,113

                        0,113

                        0,113

                        0,113

                        0,113

                        0,565

                        Pārējie administratīvie izdevumi

                        0,009

                        0,009

                        0,009

                        0,009

                        0,009

                        0,045

                        Starpsumma – daudzgadu finanšu shēmas
                        5. IZDEVUMU KATEGORIJA

                        0,122

                        0,122

                        0,122

                        0,122

                        0,122

                        0,610

                        Ārpus daudzgadu finanšu shēmas
                           15

                        5. IZDEVUMU KATEGORIJAS

                        Cilvēkresursi

                        0,031

                        0,031

                        0,031

                        0,031

                        0,031

                        0,155

                        Pārējie
                        administratīvie izdevumi

                        0,006

                        0,006

                        0,006

                        0,006

                        0,066

                        0,090

                        Starpsumma
                        ārpus daudzgadu finanšu shēmas
                        5. IZDEVUMU KATEGORIJAS

                        0,037

                        0,037

                        0,037

                        0,037

                        0,097

                        0,245

                        KOPĀ

                        0,159

                        0,159

                        0,159

                        0,159

                        0,219

                        0,855

               Vajadzīgās cilvēkresursu un citu administratīvu izdevumu apropriācijas tiks nodrošinātas no ĢD apropriācijām, kas jau ir piešķirtas darbības pārvaldībai un/vai ir pārdalītas attiecīgajā ģenerāldirektorātā, vajadzības gadījumā izmantojot arī vadošajam ĢD gada budžeta sadales procedūrā piešķirtus papildu resursus un ņemot vērā budžeta ierobežojumus.

               3.2.3.2.Paredzamās vajadzības pēc cilvēkresursiem

               –◻
                     Priekšlikums/iniciatīva neparedz cilvēkresursu izmantošanu

               –X
                     Priekšlikums/iniciatīva paredz cilvēkresursu izmantošanu šādā veidā:

               Aplēse izsakāma ar pilnslodzes ekvivalentu

                        N
                        gads

                        2015

                        N + 1
                        gads

                        2016

                        N + 2 gads

                        2017

                        N + 3 gads

                        2018

                        N + 4 gads

                        2019

                        KOPĀ

                        • Štatu sarakstā ietvertās amata vietas (ierēdņi un pagaidu darbinieki)

                        11 01 01 01 (Galvenā mītne un Komisijas pārstāvniecības)

                        0,099

                        0,099

                        0,099

                        0,099

                        0,099

                        0,495

                        11 01 01 02 (Delegācijas)

                        XX 01 05 01 (Netiešā pētniecība)

                        10 01 05 01 (Tiešā pētniecība)

                        • Ārštata darbinieki (izsakot ar pilnslodzes ekvivalentu – FTE)
                           16

                        XX 01 02 01 (CA, SNE, INT, ko finansē no vispārīgajām apropriācijām)

                        0,014

                        0,014

                        0,014

                        0,014

                        0,014

                        0,070

                        XX 01 02 02 (CA, LA, SNE, INT un JED delegācijās)

                        11 01 04 01
                           17

                        – galvenajā mītnē

                        – delegācijās

                        0,031

                        0,031

                        0,031

                        0,031

                        0,031

                        0,155

                        XX 01 05 02 (AC, END, INT – netiešā pētniecība)

                        10 01 05 02 (CA, INT, SNE – tiešā pētniecība)

                        Citas budžeta pozīcijas (precizēt)

                        KOPĀ

                        0,144

                        0,144

                        0,144

                        0,144

                        0,144

                        0,720

               XX ir attiecīgā politikas joma vai budžeta sadaļa.

               Vajadzības pēc cilvēkresursiem tiks nodrošinātas, izmantojot attiecīgā ĢD darbiniekus, kuri jau ir iesaistīti konkrētās darbības pārvaldībā un/vai ir pārgrupēti attiecīgajā ģenerāldirektorātā, vajadzības gadījumā izmantojot arī vadošajam ĢD gada budžeta sadales procedūrā piešķirtus papildu resursus un ņemot vērā budžeta ierobežojumus.

               Veicamo uzdevumu apraksts

                        Ierēdņi un pagaidu darbinieki

                        Uzraudzīt un pārvaldīt ar IZPN saistītu (atkārtotu) sarunu risināšanu un šo sarunu rezultātu apstiprināšanas procesu attiecīgajās iestādēs; pārvaldīt pašreizējo IZPN, tostarp nodrošināt pastāvīgu finansiālu un darbības uzraudzību; pastāvīgi uzraudzīt nozares atbalsta īstenošanu un licenču pārvaldību.

                        Referents MARE ĢD + nodaļas vadītājs/vadītāja vietnieks + sekretariāts:

                        aptuveni 0,75 FTE gadā.

                        Vienības izmaksas: 132 000 EUR/gadā.

                        Izmaksu aprēķins: 0,75 FTE/gadā x 132 000 EUR/gadā.

                        Kopējās izmaksas: 99 000 => EUR 0,099 milj.

                        Ārštata darbinieki

                        1) Finanšu asistents MARE ĢD:

                        aptuveni 0,2 FTE gadā.

                        Vienības izmaksas: EUR 70 000.

                        Izmaksu aprēķins: 0,2 FTE x 70 000 EUR/gadā.

                        Kopējās izmaksas: EUR 14 000 => EUR 0,014 milj.

                        2) Līgumdarbinieks ES delegācijā:

                        aptuveni 0,25 FTE gadā.

                        Vienības izmaksas: EUR 125 000.

                        Izmaksu aprēķins: 0,25 FTE x 125 000 EUR/gadā.

                        Kopējās izmaksas: EUR 31 250 => EUR 0,031 milj.

               3.2.4.Saderība ar kārtējo daudzgadu finanšu shēmu

               –X
                     Priekšlikums/iniciatīva atbilst kārtējai daudzgadu finanšu shēmai

               –◻
                     Pieņemot priekšlikumu/iniciatīvu, jāpārplāno attiecīgā izdevumu kategorija daudzgadu finanšu shēmā

                  Aprakstīt, kas jāpārplāno, norādot attiecīgās budžeta pozīcijas un summas.

               –◻
                     Pieņemot priekšlikumu/iniciatīvu, jāpiemēro elastības instruments vai jāpārskata daudzgadu finanšu shēma

                  Aprakstīt, kas jādara, norādot attiecīgās izdevumu kategorijas, budžeta pozīcijas un summas.

               3.2.5.Trešo personu iemaksas

               –Priekšlikums/iniciatīva neparedz trešo personu līdzfinansējumu

               –Priekšlikums/iniciatīva paredz šādu līdzfinansējumu:

               Apropriācijas EUR miljonos (trīs zīmes aiz komata)

                        N
                        gads

                        N + 1
                        gads

                        N + 2
                        gads

                        N + 3
                        gads

                        Norādīt tik gadu, cik nepieciešams ietekmes ilguma atspoguļošanai (sk. 1.6. punktu)

                        Kopā

                        Norādīt līdzfinansējuma struktūru

                        KOPĀ līdzfinansējuma apropriācijas

               3.3.Paredzamā ietekme uz ieņēmumiem

               –X
                     Priekšlikums/iniciatīva finansiāli neietekmē ieņēmumus

               –◻
                     Priekšlikums/iniciatīva finansiāli ietekmē:

               –◻
                     pašu resursus

               –◻
                     dažādus ieņēmumus

               EUR miljonos (trīs zīmes aiz komata)

                        Budžeta ieņēmumu pozīcija

                        Kārtējā finanšu gadā pieejamās apropriācijas

                        Priekšlikuma/iniciatīvas ietekme
                           18

                        N
                        gads

                        N + 1
                        gads

                        N + 2
                        gads

                        N + 3
                        gads

                        Norādīt tik gadu, cik nepieciešams ietekmes ilguma atspoguļošanai (sk. 1.6. punktu)

                        …………. pants

               Attiecībā uz dažādiem ieņēmumiem, kas ir “piešķirtie ieņēmumi”, norādīt attiecīgo(-ās) izdevumu pozīciju(-as).

               Norādīt, ar kādu metodi aprēķināta ietekme uz ieņēmumiem.

                     (1)
                  Pieņemtas Padomes (ECOFIN) 3324. sanāksmē 2014. gada 20. jūnijā.

                     (2)
                  ABM – budžeta līdzekļu vadība pa darbības jomām, ABB – budžeta līdzekļu sadale pa darbības jomām.

                     (3)
                  Kā paredzēts Finanšu regulas 54. panta 2. punkta attiecīgi a) un b) apakšpunktā.

                     (4)
                  Skaidrojumus par pārvaldības veidiem un atsauces uz Finanšu regulu skatīt BudgWeb tīmekļa vietnē:

                     http://www.cc.cec/budg/man/budgmanag/budgmanag_en.html.

                     (5)
                  Dif. – diferencētās apropriācijas / nedif. – nediferencētās apropriācijas.

                     (6)
                  EBTA – Eiropas Brīvās tirdzniecības asociācija.

                     (7)
                  Kandidātvalstis un attiecīgā gadījumā potenciālās kandidātvalstis no Rietumbalkāniem.

                     (8)
                  N gads ir gads, kurā priekšlikumu/iniciatīvu sāk īstenot.

                     (9)
                  Tehniskais un/vai administratīvais atbalsts un ES programmu un/vai darbību īstenošanas atbalsta izdevumi (kādreizējās “BA” pozīcijas), netiešā pētniecība, tiešā pētniecība.

                     (10)
                  N gads ir gads, kurā priekšlikumu/iniciatīvu sāk īstenot.

                     (11)
                  Rezultāti ir attiecīgie produkti vai pakalpojumi (piemēram, finansēto studentu apmaiņu skaits, uzbūvēto ceļu garums kilometros utt.).

                     (12)
                  Kā norādīts 1.4.2. punktā “Konkrētie mērķi”.

                     (13)
                  Cena par tonnu, pamatojoties uz atsauces daudzumu 6 500 tonnas gadā: EUR 55 pirmajā gadā (kopā EUR 357 500), EUR 50 otrajā, trešajā un ceturtajā gadā (kopā EUR 325 000 gadā) un EUR 45 piektajā gadā (kopā EUR 292 500).

                     (14)
                  N gads ir gads, kurā priekšlikumu/iniciatīvu sāk īstenot.

                     (15)
                  Tehniskais un/vai administratīvais atbalsts un ES programmu un/vai darbību īstenošanas atbalsta izdevumi (kādreizējās “BA” pozīcijas), netiešā pētniecība, tiešā pētniecība.

                     (16)
                  CA – līgumdarbinieki, LA – vietējie darbinieki; SNE – valstu norīkotie eksperti, INT – aģentūras darbinieki, JED – jaunākie eksperti delegācijās.

                     (17)
                  Ārštata darbiniekiem paredzēto maksimālo summu finansē no darbības apropriācijām (kādreizējām “BA” pozīcijām).

                     (18)
                  Norādītajām tradicionālo pašu resursu (muitas nodokļi, cukura nodevas) summām jābūt neto summām, t. i., bruto summām, no kurām atskaitītas iekasēšanas izmaksas 25 % apmērā.

    ---documentbreak---

               EIROPAS KOMISIJA
            Briselē, 30.9.2015
            COM(2015) 466 final
            PIELIKUMI
            priekšlikumam
            PADOMES LĒMUMS
            par to, lai Eiropas Savienības vārdā parakstītu un provizoriski piemērotu ilgtspējīgas zivsaimniecības partnerattiecību nolīgumu starp Eiropas Savienību un Libērijas Republiku un tā īstenošanas protokolu

               PIELIKUMI

               priekšlikumam

               PADOMES LĒMUMS

               par to, lai Eiropas Savienības vārdā parakstītu un provizoriski piemērotu ilgtspējīgas zivsaimniecības partnerattiecību nolīgumu starp Eiropas Savienību un Libērijas Republiku un tā īstenošanas protokolu

               I PIELIKUMS

               ILGTSPĒJĪGAS ZIVSAIMNIECĪBAS PARTNERATTIECĪBU NOLĪGUMS

               starp Eiropas Savienību un Libērijas Republiku

               EIROPAS SAVIENĪBA, turpmāk “Savienība”, un

               LIBĒRIJAS REPUBLIKA, turpmāk “Libērija”,

               abas kopā turpmāk “Puses”,

               IEVĒROJOT ciešo sadarbību starp Savienību un Libēriju, jo īpaši Kotonū nolīguma satvarā, un abu Pušu kopējo vēlmi šīs attiecības pastiprināt,

               ŅEMOT VĒRĀ Apvienoto Nāciju Organizācijas 1982. gada 10. decembra Jūras tiesību konvenciju (UNCLOS) un 1995. gada Nolīgumu par transzonālo zivju krājumu un tālu migrējošo zivju krājumu saglabāšanu un pārvaldību,

               APŅĒMUŠĀS piemērot lēmumus un ieteikumus, kurus pieņēmusi Starptautiskā Atlantijas tunzivju saglabāšanas komisija (ICCAT) un citas attiecīgas reģionālās organizācijas, kuru locekles ir Puses,

               APZINĀDAMĀS to, cik svarīgi ir principi, kas noteikti ANO Pārtikas un lauksaimniecības organizācijas (FAO) 1995. gada konferencē pieņemtajā Atbildīgas zivsaimniecības rīcības kodeksā,

               APŅĒMUŠĀS ar savstarpēji izdevīgu sadarbību veicināt atbildīgu zveju, lai nodrošinātu jūras bioloģisko resursu saglabāšanu ilgtermiņā un ilgtspējīgu izmantošanu,

               PĀRLIECINĀTAS par to, ka šādai sadarbībai ir jāizpaužas tādu iniciatīvu un pasākumu veidā, kas gan kopā, gan atsevišķi viens otru papildina un nodrošina politiku saskanību un centienu sinerģiju,

               PLĀNOJOT šajā nolūkā sākt dialogu par Libērijas valdības īstenoto zivsaimniecības politiku un noteikt piemērotākos līdzekļus šīs politikas rezultatīvai īstenošanai un ekonomikas dalībnieku un pilsoniskās sabiedrības iesaistei attiecīgajā procesā,

               VĒLOTIES pieņemt noteikumus un nosacījumus, ar kādiem Savienības zvejas kuģi var veikt zvejas darbības Libērijas zvejas zonā un ar kādiem var saņemt Savienības atbalstu ilgtspējīgas zvejas nodrošināšanai minētajā zonā,

               VĒLOTIES panākt Savienībai un Libērijai abpusēji izdevīgu vienošanos, tostarp par Libērijas vietējo spēju attīstību,

               NOLĒMUŠAS veicināt abu Pušu ciešāku ekonomisko sadarbību zvejas nozarē un ar to saistītās darbībās,

               IR VIENOJUŠĀS PAR TURPMĀKO.

               1. pants – Definīcijas

               Šajā nolīgumā:

               a)“Libērijas iestādes” ir Libērijas Lauksaimniecības ministrija;

               b)“Savienības iestādes” ir Eiropas Komisija;

               c)“zvejas darbība” ir zivju meklēšana, zvejas rīku iemešana, ievietošana,vilkšana un pacelšana, nozvejas izcelšana uz kuģa, apstrāde uz kuģa, zivju un zvejas produktu pārvietošana, ievietošana sprostos, nobarošana un izkraušana;

               d)“zvejas kuģis” ir jebkurš kuģis, kas aprīkots jūras bioloģisko resursu komerciālai izmantošanai;

               e)“apgādes kuģis” ir jebkurš Savienības kuģis, kas sniedz palīdzību zvejas kuģiem;

               f)“Savienības kuģis” ir Savienības dalībvalsts karoga zvejas kuģis, kas reģistrēts Savienībā;

               g)“Libērijas zvejas zona” ir Libērijas suverenitātē vai jurisdikcijā esošo ūdeņu daļa, kurā Libērija atļauj Savienības kuģiem iesaistīties zvejas darbībās;

               h)“nepārvarama vara” ir jebkurš pēkšņs, neparedzams un nenovēršams notikums, kas apdraud vai neļauj veikt normālas zvejas darbības Libērijas zvejas zonā.

               2. pants – Darbības joma

               Ar šo nolīgumu paredz principus, noteikumus un procedūras šādās jomās:

               a)nosacījumi, ar kādiem Savienības kuģi var iesaistīties zvejas darbībās Libērijas zvejas zonā;

               b)ekonomiskā, finansiālā, tehniskā un zinātniskā sadarbība zivsaimniecības nozarē ar mērķi veicināt ilgtspējīgu zveju Libērijas zvejas zonā un Libērijas zivsaimniecības nozares attīstību;

               c)sadarbība pārvaldības, kontroles un pārraudzības pasākumos, ko veic Libērijas zvejas zonā, lai nodrošinātu iepriekš minēto noteikumu un nosacījumu ievērošanu un lai zivju krājumu saglabāšanas un zvejas darbību pārvaldības pasākumi, jo īpaši cīņa pret nelegālu, nereģistrētu un neregulētu zveju, būtu rezultatīvi;

               d)operatoru partnerība, kuras mērķis ir kopīgās interesēs izvērst saimniecisko darbību zivsaimniecības nozarē un ar to saistītajās jomās.

               3. pants – Principi

               1.Ar šo Puses apņemas veicināt atbildīgu zveju Libērijas zvejas zonā saskaņā ar FAO Atbildīgas zivsaimniecības rīcības kodeksu, pamatojoties uz nediskriminēšanas principu.

               2.Libērijas iestādes apņemas nepiešķirt izdevīgākus nosacījumus nekā tie, kas noteikti šajā nolīgumā, citām ārvalstu flotēm, kas darbojas Libērijas zvejas zonā, kam ir tādi paši parametri un kas zvejo tās pašas mērķsugas kā tās, uz kurām attiecas šis nolīgums un tā īstenošanas protokols. Šie nosacījumi ir saistīti ar resursu saglabāšanu, attīstīšanu un pārvaldību, finansiālo kārtību, maksām un tiesībām, kas saistītas ar zvejas atļauju izdošanu.

               3.Abpusējas pārredzamības interesēs Libērija apņemas publiskot ikvienu nolīgumu, ar ko ārvalstu flotēm atļauj zvejot tās jurisdikcijā esošajos ūdeņos.

               4.Ar šo Puses apņemas nodrošināt šā nolīguma īstenošanu saskaņā ar Kotonū nolīguma 9. pantu par svarīgākajiem elementiem cilvēktiesību, demokrātijas principu un tiesiskuma jomā un labas vadīšanas pamatelementu, ievērojot minētā nolīguma 8. un 96. pantā paredzēto procedūru.

               5.Puses sadarbojas Libērijas valdības pieņemtās zivsaimniecības politikas īstenošanā un šajā nolūkā uzsāk politisku dialogu par vajadzīgajām reformām. Tās apspriežas ar mērķi pieņemt iespējamos pasākumus šajā jomā.

               6.Ar šo Puses apņemas nodrošināt to, ka šis nolīgums tiek īstenots saskaņā ar labas ekonomiskās un sociālās pārvaldības principiem, ievērojot zvejas resursu stāvokli.

               7.Uz ĀKK jūrniekiem, kurus nodarbina uz Savienības kuģiem, pilnībā attiecas Starptautiskās Darba organizācijas (SDO) Deklarācija par pamatprincipiem un pamattiesībām darbā, jo īpaši attiecībā uz darbinieku apvienošanās brīvību un darba koplīguma slēgšanas tiesībām, kā arī diskriminācijas novēršanu attiecībā uz nodarbinātību un profesijām.

               8.Puses apspriežas pirms tādu lēmumu pieņemšanas, kas varētu ietekmēt Savienības kuģu darbības saskaņā ar šo nolīgumu.

               4. pants – Piekļuve Libērijas zvejas zonai

               1.Savienības kuģi drīkst zvejot Libērijas zvejas zonā tikai tad, ja tiem ir saskaņā ar šo nolīgumu izdota zvejas atļauja. Jebkādas komerciālas zvejas darbības ārpus šā nolīguma ir aizliegtas.

               2.Libērijas iestādes neizdod zvejas atļaujas Savienības kuģiem citādi kā vien saskaņā ar šo nolīgumu. Jebkādu zvejas atļauju izdošana Savienības kuģiem ārpus šā nolīguma, jo īpaši privātu licenču veidā, ir aizliegta.

               5. pants – Piemērojamie tiesību akti un īstenošana

               1.To Savienības kuģu darbības, kuri darbojas Libērijas zvejas zonā, reglamentē piemērojamie Libērijas normatīvie akti, ja vien nolīgumā, protokolā un pielikumā nav noteikts citādi. Piemērojamos normatīvos aktus Libērija iesniedz Savienības iestādēm.

               2.Libērija apņemas veikt visus atbilstošos pasākumus, kas vajadzīgi, lai faktiski piemērotu šajā nolīgumā paredzētos zvejniecības uzraudzības, kontroles un pārraudzības noteikumus. Savienības kuģi sadarbojas ar Libērijas iestādēm, kas atbild par šādas uzraudzības, kontroles un pārraudzības īstenošanu.

               3.Libērijas iestādes paziņo Savienības iestādēm par visām izmaiņām spēkā esošajos tiesību aktos vai par jauniem tiesību aktiem, kas varētu ietekmēt Savienības kuģu darbības. Šādi tiesību akti uz Savienības kuģiem ir attiecināmi, sākot ar 60. dienu pēc dienas, kurā Savienības iestādes ir saņēmušas Libērijas paziņojumu.

               4.Savienība apņemas veikt visus atbilstošos pasākumus, kas vajadzīgi, lai nodrošinātu to, ka tās kuģi ievēro šo nolīgumu un tiesību aktus, kas reglamentē zvejniecības ūdeņos, kuri ir Libērijas suverenitātē vai jurisdikcijā.

               5.Savienības iestādes paziņo Libērijas iestādēm par visām Savienības tiesību aktos izdarītajām izmaiņām, kas varētu ietekmēt Savienības kuģu darbības saskaņā ar šo nolīgumu.

               6. pants – Finansiālais ieguldījums

               1.Savienība piešķir Libērijai finansiālo ieguldījumu saskaņā ar šo nolīgumu, lai:

               a)segtu daļu no izmaksām par Savienības kuģu piekļuvi Libērijas zvejas zonai un zvejas resursiem, neskarot kuģu īpašnieku segtās piekļuves izmaksas;

               b)ar nozares atbalstu stiprinātu Libērijas spēju izstrādāt ilgtspējīgas zivsaimniecības politiku.

               2.Nozares atbalstam paredzēto finansiālo ieguldījumu nodala no maksājumiem, kas saistīti ar piekļuves izmaksām, un to nosaka un ietekmē Libērijas nozares atbalsta mērķu sasniegšana saskaņā ar protokolu un gada un daudzgadu programmām, kas izstrādātas tā īstenošanai.

               3.Savienības piešķirto finansiālo ieguldījumu maksā katru gadu saskaņā ar protokolu.

               a)Piemērojot šā nolīguma 8. pantu, var pārskatīt 1. punkta a) apakšpunktā minētā ieguldījuma summu attiecībā uz:

               i)Savienības kuģiem piešķirto zvejas iespēju samazināšanu, ko veic attiecīgo krājumu pārvaldības nolūkā, ja, pamatojoties uz labāko pieejamo zinātnisko ieteikumu, to uzskata par vajadzīgu resursu saglabāšanai un ilgtspējīgai izmantošanai,

               ii)Savienības kuģiem piešķirto zvejas iespēju palielināšanu, ja saskaņā ar labāko pieejamo zinātnisko ieteikumu resursu stāvoklis to atļauj;

               b)šā panta 1. punkta b) apakšpunktā minētā ieguldījuma summu var pārskatīt pēc Libērijas zivsaimniecības politikas īstenošanai piešķirtā finansiālā ieguldījuma nosacījumu atkārtotas novērtēšanas, ja to pamato Pušu konstatētie gada un daudzgadu programmu konkrētie rezultāti;

               c) ieguldījumu var apturēt:

               i)šā nolīguma 13. panta piemērošanas rezultātā,

               ii)šā nolīguma 14. panta piemērošanas rezultātā.

               7. pants – Ekonomikas dalībnieku un pilsoniskās sabiedrības sadarbības veicināšana

               1.Puses atbalsta ekonomisku, zinātnisku un tehnisku sadarbību zivsaimniecības nozarē un saistītajās jomās. Tās apspriežas, lai koordinētu dažādos pasākumus, kurus varētu veikt minētajā nolūkā.

               2.Puses apņemas veicināt apmaiņu ar informāciju par zvejas paņēmieniem, rīkiem, zvejas produktu saglabāšanas metodēm un rūpniecisko apstrādi.

               3.Vajadzības gadījumā Puses cenšas radīt apstākļus, kas nāk par labu Pušu uzņēmumu tehniskās, ekonomiskās un komerciālās sadarbības veicināšanai, palīdzot izveidot darījumdarbībai un investīcijām labvēlīgu vidi.

               4.Puses var apņemties īstenot rīcības plānu, kurā piedalās Libērija un Savienības kuģu operatori un kura mērķis ir veicināt zivju izkraušanu no Savienības kuģiem, kas darbojas Libērijā.

               5.Vajadzības gadījumā Puses atbalsta kopuzņēmumu veidošanu, kas ir abpusēji izdevīga, un šiem uzņēmumiem sistemātiski jāievēro Libērijas un Savienības tiesību akti.

               8. pants – Apvienotā komiteja

               1.Izveido Apvienoto komiteju, kurā darbojas Savienības un Libērijas iestāžu pārstāvji un kura ir atbildīga par šā nolīguma piemērošanas uzraudzību. Apvienotā komiteja var pieņemt protokola, pielikuma un papildinājumu grozījumus.

               2.Apvienotā komiteja pilda jo īpaši šādas funkcijas:

               a)uzrauga šā nolīguma izpildi, interpretāciju un piemērošanu, jo īpaši 6. panta 2. punktā minēto gada un daudzgadu programmu izstrādi un to īstenošanas izvērtēšanu;

               b)nodrošina nepieciešamo saziņu Puses interesējošajos jautājumos, kas saistīti ar zvejniecību, jo īpaši par nozvejas datu statistisko analīzi;

               c)darbojas kā forums izlīguma panākšanai domstarpībās par šā nolīguma interpretēšanu vai piemērošanu.

               3.Apvienotās komitejas lēmumu pieņemšanas funkcija ietver šā nolīguma protokola, pielikumu un papildinājumu grozījumu apstiprināšanu attiecībā uz:

               a)zvejas iespēju un tātad arī attiecīgā finansiālā ieguldījuma pārskatīšanu;

               b)nozares atbalsta kārtību;

               c)tehniskajiem nosacījumiem un noteikumiem, saskaņā ar kuriem Savienības kuģi veic zvejas darbības.

               4.Apvienotā komiteja savas funkcijas pilda saskaņā ar šā nolīguma mērķiem un attiecīgajiem noteikumiem, ko pieņēmusi ICCAT un attiecīgā gadījumā citas reģionālās zvejniecības organizācijas.

               5.Apvienotā komiteja sanāk vismaz reizi gadā pārmaiņus Libērijā un Savienībā vai kādā citā vietā, ko izraugās pēc abpusējas vienošanās, un sanāksmi vada tās rīkotāja Puse. Ja kāda no Pusēm to pieprasa, tiek rīkota īpaša Apvienotās komitejas sanāksme. Lēmumus pieņem vienprātīgi un pievieno apstiprinātajam sanāksmes protokolam. Tie stājas spēkā dienā, kad Puses viena otrai paziņo par to pieņemšanai vajadzīgo procedūru pabeigšanu.

               6.Apvienotā komiteja var pieņemt savu reglamentu.

               9. pants – Sadarbība pārraudzības un nelegālas, nereģistrētas un neregulētas zvejas apkarošanas jomā

               Puses apņemas cieši sadarboties cīņā pret nelegālu, nereģistrētu un neregulētu zveju ar mērķi nodrošināt atbildīgu un ilgtspējīgu zveju.

               10. pants – Zinātniskā sadarbība

               1.Puses veicina zinātnisko sadarbību ar mērķi regulāri novērtēt zivju krājumu stāvokli Libērijas ūdeņos.

               2.Puses apņemas savstarpēji apspriesties, ja tas nepieciešams, kopīgā zinātniskā sanāksmē un ICCAT un citās reģionālās zvejniecības organizācijās, lai stiprinātu jūras bioloģisko resursu pārvaldību un saglabāšanu Libērijas zvejas zonā un sadarbotos attiecīgajā zinātniskajā pētniecībā.

               11. pants – Nolīguma piemērošanas ģeogrāfiskais apgabals

               Šo nolīgumu piemēro, no vienas puses, teritorijās, kurās piemēro Līgumu par Eiropas Savienību, saskaņā ar minētajā Līgumā paredzētajiem nosacījumiem un, no otras puses, Libērijas teritorijā un Libērijas jurisdikcijā esošajos ūdeņos.

               12. pants – Ilgums un automātiska pagarināšana

               Šo nolīgumu piemēro 5 gadus no dienas, kad sākta tā provizoriskā piemērošana. To automātiski pagarina, ja vien saskaņā ar 14. pantu nav iesniegts paziņojums par nolīguma darbības izbeigšanu.

               Protokols, tā pielikums un papildinājumi ir šā nolīguma neatņemama daļa.

               13. pants – Piemērošanas apturēšana

               1.Pēc jebkuras Puses iniciatīvas šā nolīguma piemērošanu var apturēt šādos gadījumos:

               a)nepārvarama vara vai

               b)starp Pusēm radušās domstarpības par šā nolīguma interpretāciju vai īstenošanu, vai

               c)gadījums, kad viena no Pusēm neievēro šā nolīguma noteikumus, jo īpaši 3. panta 4. punktu par cilvēktiesībām.

               2.Ieinteresētā Puse rakstveidā paziņo otrai Pusei par nolīguma piemērošanas apturēšanu, un tā stājas spēkā trīs mēnešus pēc paziņojuma saņemšanas. No brīža, kad izdarīts paziņojums par piemērošanas apturēšanu, Puses savstarpēji apspriežas, lai trīs mēnešu laikā domstarpības atrisinātu izlīguma ceļā. Ja izlīgums tiek panākts, nolīguma īstenošanu atsāk un 6. pantā minēto finansiālo ieguldījumu samazina samērīgi un proporcionāli laikam atkarībā no apturēšanas ilguma.

               14. pants – Darbības izbeigšana

               1.Viena Puse var izbeigt šā nolīguma darbību jo īpaši šādos gadījumos:

               a)nepārvarama vara

               b)labākie pieejamie zinātniskie ieteikumi, kas ir neatkarīgi un uzticami, liecina, ka attiecīgie krājumi ir noplicināti;

               c)Savienības kuģiem piešķirto zvejas iespēju izmantošanas apjoms ir samazinājies;

               d)Puses nepilda apņemšanos apkarot nelegālu, nereģistrētu un neregulētu zveju.

               2.Ieinteresētā Puse rakstveidā paziņo otrai Pusei par nolīguma darbības izbeigšanu, un tā stājas spēkā sešus mēnešus pēc paziņojuma saņemšanas, ja vien Puses kopīgi nenolemj pagarināt šo termiņu. No brīža, kad izdarīts paziņojums par nolīguma darbības izbeigšanu, Puses savstarpēji apspriežas, lai sešu mēnešu laikā domstarpības atrisinātu izlīguma ceļā.

               3.Darbības izbeigšanas gadījumā 6. pantā minētā finansiālā ieguldījuma summu gadam, kurā tiek izbeigta nolīguma darbība, samazina samērīgi un proporcionāli laikam.

               15. pants – Provizoriska piemērošana

               Tiklīdz Puses šo nolīgumu paraksta, to provizoriski piemēro pirms tā stāšanās spēkā.

               16. pants – Valoda un stāšanās spēkā

               Šis nolīgums ir sagatavots angļu, bulgāru, čehu, dāņu, franču, grieķu, horvātu, igauņu, itāļu, īru, latviešu, lietuviešu, maltiešu, nīderlandiešu, poļu, portugāļu, rumāņu, slovāku, slovēņu, somu, spāņu, ungāru, vācu un zviedru valodā, un visi teksti ir vienlīdz autentiski.

               Šis nolīgums stājas spēkā dienā, kad Puses viena otrai paziņo par vajadzīgo procedūru pabeigšanu.

               II PIELIKUMS

               Īstenošanas protokols, ko pievieno ilgtspējīgas zivsaimniecības partnerattiecību nolīgumam starp Eiropas Savienību un Libērijas Republiku

               1. pants – Darbības joma

               1.Zvejas iespējas, kas Savienības kuģiem piešķirtas saskaņā ar nolīguma 4. pantu, attiecas uz:

               tālu migrējošām sugām (sugas, kas minētas Apvienoto Nāciju Organizācijas 1982. gada Jūras tiesību konvencijas 1. pielikumā).

               2.Savienības kuģu tipi, uz kuriem attiecas šis protokols, ir:

               a)28 tunzivju seineri zvejai ar riņķvadu un

               b)6 kuģi zvejai ar dreifējošām āķu jedām.

               3.Šā panta 1. punktu piemēro, ievērojot šā protokola 6. un 7. pantu.

               4.Saskaņā ar nolīguma 4. pantu Savienības kuģi Libērijas zvejas zonā var iesaistīties zvejas darbībās tikai tad, ja tiem ir zvejas atļauja, kas izdota saskaņā ar šo protokolu un tā pielikumu.

               2. pants –Ilgums

               Šo protokolu un tā pielikumu piemēro 5 gadus no provizoriskās piemērošanas sākuma dienas.

               3. pants – Finansiālais ieguldījums

               1.Nolīguma 6. pantā minētais finansiālais ieguldījums šā protokola 2. pantā minētajam periodam ir EUR 3 250 000.

               2.Šo finansiālo ieguldījumu veido:

               a)ikgadēja summa EUR 357 500 apmērā pirmajā gadā, EUR 325 000 apmērā otrajā, trešajā un ceturtajā gadā un EUR 292 500 apmērā piektajā gada, ko maksā par piekļuvi zvejas resursiem Libērijas zvejas zonā un kas atbilst atsauces daudzumam 6 500 tonnu gadā, un

               b)īpaša ikgadēja summa EUR 357 500 apmērā pirmajā gadā, EUR 325 000 apmērā otrajā, trešajā un ceturtajā gadā un EUR 292 500 apmērā piektajā gadā, kas paredzēta Libērijas zivsaimniecības politikas īstenošanas atbalstam.

               3.Šā panta 1. punktu piemēro, ievērojot šā protokola 4., 5., 6., 7. un 8. pantu un nolīguma 13. un 14. pantu.

               4.Ja Savienības kuģu gada nozvejas apjoms Libērijas zvejas zonā pārsniedz 2. punkta a) apakšpunktā minēto ikgadējo atsauces daudzumu tonnās, kopējo finansiālā ieguldījuma apjomu palielina par EUR 55 pirmajā gadā, par EUR 50 otrajā, trešajā un ceturtajā gadā un par EUR 45 piektajā gadā par katru nozvejoto papildu tonnu.

               5.Tomēr Savienības samaksātā ikgadējā kopsumma nedrīkst vairāk nekā divas reizes pārsniegt 2. punkta a) apakšpunktā norādīto summu. Ja Savienības kuģu nozvejotais daudzums pārsniedz daudzumu, kas atbilst divkāršotai ikgadējai kopsummai, minētā limita pārsniegumam atbilstošo summu izmaksā nākamajā gadā.

               6.Savienības finansiālā ieguldījuma maksājumu, kas minēts 2. punkta a) apakšpunktā un attiecas uz Savienības kuģu piekļuvi Libērijas zvejas resursiem, par pirmo gadu veic ne vēlāk kā trīs (3) mēnešus pēc šā protokola provizoriskās piemērošanas dienas, bet par nākamajiem gadiem – ne vēlāk kā protokola provizoriskās piemērošanas gadadienā.

               7.Libērijas iestādēm ir tiesības brīvi lemt par 2. punkta a) apakšpunktā minētā finansiālā ieguldījuma izmantošanu.

               8.Finansiālo ieguldījumu, kas minēts 2. punktā, iemaksā Valsts kases kontā, kas atvērts Libērijas Centrālajā bankā. Finansiālo ieguldījumu, kas minēts 2. punkta b) apakšpunktā, dara pieejamu Libērijas Lauksaimniecības ministrijai. Libērijas iestādes katru gadu paziņo Savienības iestādēm bankas konta rekvizītus.

               4. pants – Nozares atbalsts

               1.Ne vēlāk kā trīs (3) mēnešus pēc šā protokola stāšanās spēkā vai provizoriskas piemērošanas sākuma Apvienotā komiteja vienojas par nozares daudzgadu programmu un sīki izstrādātiem īstenošanas noteikumiem, jo īpaši par šādiem jautājumiem:

               a)gada un daudzgadu vadlīnijas par 3. panta 2. punkta b) apakšpunktā minētās finansiālā ieguldījuma īpašās summas izmantošanu;

               b)gada un daudzgadu mērķi, kas jāsasniedz, lai laika gaitā veidotu atbildīgas un ilgtspējīgas zvejas darbības, ņemot vērā prioritātes, ko Libērija izvirzījusi valsts rīcībpolitikās, kuras saistītas ar atbildīgas un ilgtspējīgas zvejas veicināšanu vai ietekmē to, jo īpaši attiecībā uz atbalstu nerūpnieciskajai zvejai, uzraudzībai, kontrolei un pārraudzībai un cīņai pret nelegālu, nereģistrētu un neregulētu (NNN) zveju, kā arī prioritātes attiecībā uz Libērijas zinātnisko spēju stiprināšanu zivsaimniecības nozarē;

               c)ikgadējo rezultātu izvērtēšanas kritēriji un procedūras, tostarp vajadzības gadījumā budžeta un finansiālie rādītāji.

               2.Šā protokola 3. panta 2. punkta b) apakšpunktā minētās finansiālā ieguldījuma īpašās summas izmantojumu nosaka, pamatojoties uz Apvienotās komitejas identificētajiem sasniedzamajiem mērķiem un gada un daudzgadu programmām, kas izstrādātas to sasniegšanai.

               3.Visus nozares daudzgadu programmā ierosinātos grozījumus apstiprina Apvienotajā komitejā. Steidzamas izmaiņas nozares gada programmā, ko pieprasījušas Libērijas iestādes, var apstiprināt Apvienotajā komitejā, arī vēstuļu apmaiņas veidā.

               4.Libērija katru gadu iesniedz progresa ziņojumu par darbībām, kas īstenotas ar nozares atbalstu, un par rezultātiem, kas sasniegti ar nozares atbalstu, un to izskata Apvienotā komiteja. Pirms pašreizējā protokola darbības beigām Libērija sagatavo arī nobeiguma ziņojumu.

               5.Šā protokola 3. panta 2. punkta b) apakšpunktā minēto finansiālā ieguldījuma īpašo summu maksā pa daļām. Maksājumu par pirmo protokola darbības gadu veic, pamatojoties uz apstiprinātajā programmā identificētajām vajadzībām. Maksājumus par turpmākajiem piemērošanas gadiem veic, pamatojoties uz saskaņotajā programmā identificētajām vajadzībām un uz nozares atbalsta īstenošanā sasniegto rezultātu analīzi.

               6.Savienība patur tiesības pilnībā vai daļēji pārskatīt un/vai apturēt šā protokola 3. panta 2. punkta b) apakšpunktā minētās finansiālā ieguldījuma īpašās summas maksājumus, ja:

               a)pēc Apvienotās komitejas veiktā izvērtējuma tiek konstatēts, ka gūtie rezultāti neatbilst programmā paredzētajiem;

               b)šis finansiālais ieguldījums netiek apgūts tā, kā noteikusi Apvienotā komiteja.

               7.Finansiālā ieguldījuma maksājumus atsāk pēc Pušu savstarpējas apspriešanās un Apvienotās komitejas piekrišanas, ja to pamato 1. punktā minētās saskaņotās programmas īstenošanas rezultāti. Tomēr, ja pagājuši seši (6) mēneši pēc protokola termiņa beigām, 3. panta 2. punkta b) apakšpunktā minētās finansiālā ieguldījuma īpašās summas maksājumus vairs nedrīkst veikt.

               8.Libērija katru gadu daudzgadu programmas īstenošanas vajadzībām var iedalīt summu, kas ir lielāka par 3. panta 2. punkta b) apakšpunktā minēto finansiālo ieguldījumu. Par to paziņo Savienībai ne vēlāk kā divus (2) mēnešus pēc šā protokola gadadienas.

               9.Puses apņemas nodrošināt ar nozares atbalstu īstenoto pasākumu pamanāmību.

               5. pants – Zinātniskā sadarbība atbildīgas zvejas veicināšanā

               1.Puses apņemas veicināt atbildīgu zveju Libērijas zvejas zonā, pamatojoties uz nediskriminēšanas principu attiecībā pret dažādām flotēm, kam ir tādi paši parametri un kas zvejo tās pašas mērķsugas kā tās, uz kurām attiecas šis protokols.

               2.Šā protokola darbības laikā Puses apņemas sadarboties, lai uzraudzītu zvejas resursu stāvokli Libērijas zvejas zonā nolūkā iegūt ilgtspējīgas zvejniecības pārvaldībai vajadzīgo informāciju.

               3.Puses apņemas ievērot Starptautiskās Atlantijas tunzivju saglabāšanas komisijas (ICCAT) ieteikumus un rezolūcijas un ņemt vērā citu attiecīgo reģionālo organizāciju zinātniskos ieteikumus.

               4.Puses apņemas vajadzības gadījumā rīkot kopīgas zinātniskas sanāksmes, lai izskatītu jebkuru zinātnisku jautājumu, kas attiecas uz šā protokola īstenošanu. Šādu kopīgu zinātnisku sanāksmju darba uzdevumus var noteikt Apvienotā komiteja.

               5.Pamatojoties uz ICCAT pieņemtajiem ieteikumiem un rezolūcijām, labākajiem pieejamajiem zinātniskajiem ieteikumiem un vajadzības gadījumā kopīgās zinātniskās sanāksmes secinājumiem, Apvienotā komiteja var pieņemt lēmumu veikt pasākumus, lai nodrošinātu šā protokola aptverto zvejas resursu ilgtspējīgu pārvaldību, ciktāl tas attiecas uz Savienības kuģu darbībām.

               6. pants – Zvejas iespēju un tehnisko pasākumu pārskatīšana pēc savstarpējas vienošanās

               1.Apvienotā komiteja var atkārtoti novērtēt un nolemt pārskatīt 1. pantā minētās zvejas iespējas, ciktāl ICCAT pieņemtie ieteikumi un rezolūcijas apstiprina, ka šāda pārskatīšana nodrošinās šā protokola aptverto zvejas resursu ilgtspējīgu pārvaldību. Tādā gadījumā 3. panta 2. punkta a) apakšpunktā minēto finansiālo ieguldījumu ar Apvienotās komitejas lēmumu koriģē samērīgi un proporcionāli laikam. Tomēr Savienības samaksātā ikgadējā kopsumma nedrīkst būt vairāk nekā divas reizes lielāka par 3. panta 2. punkta a) apakšpunktā norādīto summu.

               2.Vajadzības gadījumā Apvienotā komiteja var arī izskatīt un pēc abpusējas vienošanās pieņemt šā protokola un tā pielikuma tehniskos noteikumus.

               7. pants – Eksperimentālā zveja un jaunas zvejas iespējas

               1.Pēc vienas Puses pieprasījuma Apvienotā komiteja var apsvērt iespēju veikt eksperimentālas zvejas kampaņas Libērijas zvejas zonā ar mērķi pārbaudīt jaunu, šā protokola 1. pantā neparedzētu zvejas iespēju tehnisko īstenojamību un ekonomisko dzīvotspēju. Šajā nolūkā Apvienotā komiteja nosaka sugas, nosacījumus un citus attiecīgos parametrus, katru gadījumu izskatot atsevišķi.

               2.Ja Savienība kļūst ieinteresēta jaunās zvejas iespējās, ņemot vērā labākos pieejamos zinātniskos ieteikumus un pamatojoties uz eksperimentālo kampaņu rezultātiem, Apvienotā komiteja sanāk, lai apspriestos un norādītu nosacījumus, kas piemērojami šādām jaunām zvejas darbībām.

               3.Kad Libērija ir atļāvusi šādas jaunas zvejas darbības, Apvienotā komiteja izdara atbilstošus grozījumus šajā protokolā un tā pielikumā.

               8. pants – Īstenošanas apturēšana

               1.Šā protokola īstenošanu, tostarp 3. panta 2. punkta a) un b) apakšpunktā minētā finansiālā ieguldījuma maksājumus, var apturēt pēc jebkuras Puses iniciatīvas nolīguma 13. pantā noteiktajos gadījumos un saskaņā ar tajā minētajiem nosacījumiem.

               2.Neskarot šā protokola 4. panta noteikumus, finansiālā ieguldījuma maksājumus atsāk, tiklīdz ir atjaunota situācija, kas pastāvēja pirms nolīguma 13. pantā minētajiem notikumiem.

               9. pants – Darbības izbeigšana

               Šā protokola darbību var izbeigt pēc jebkuras Puses iniciatīvas nolīguma 14. pantā noteiktajos gadījumos un saskaņā ar tajā minētajiem nosacījumiem.

               10. pants – Elektroniska datu apmaiņa

               1.Libērija un Savienība apņemas ieviest vajadzīgās sistēmas, lai elektroniski apmainītos ar visu informāciju un dokumentiem, kas saistīti ar nolīguma un šā protokola īstenošanu.

               2.Dokumentu elektroniskā formā vienmēr uzskata par līdzvērtīgu dokumentam papīra formā.

               3.Puses nekavējoties paziņo viena otrai par visiem datorizētās sistēmas darbības traucējumiem, kuri kavē šādu apmaiņu. Šādā gadījumā ar nolīguma un tā protokola īstenošanu saistīto informāciju un dokumentus automātiski aizstāj ar dokumentiem papīra formā pielikumā noteiktajā veidā.

               11. pants – Konfidencialitāte

               1.Libērija un Savienība apņemas nodrošināt to, ka visus komerciāli sensitīvos datus, kas saistīti ar Savienības kuģiem un to zvejas darbībām un iegūti nolīguma un šā protokola satvarā, vienmēr apstrādā atbilstoši attiecīgajiem konfidencialitātes un datu aizsardzības principiem.

               2.Puses nodrošina to, ka tiek publiskoti tikai agregēti dati par ES flotes zvejas darbībām Libērijas zvejas zonā atbilstīgi attiecīgajiem ICCAT un citu reģionālo zvejniecības pārvaldības organizāciju noteikumiem. Datus, ko var uzskatīt par konfidenciāliem, izmanto tikai nolīguma īstenošanai un zvejniecības pārvaldības, uzraudzības, kontroles un pārraudzības nolūkos.

               12. pants – Provizoriska piemērošana

               Tiklīdz Puses šo protokolu paraksta, to provizoriski piemēro pirms tā stāšanās spēkā.

               13. pants – Stāšanās spēkā

               Šis protokols stājas spēkā dienā, kad Puses viena otrai paziņo par vajadzīgo procedūru pabeigšanu.

               PIELIKUMS

               NOSACĪJUMI, KAS REGLAMENTĒ SAVIENĪBAS KUĢU ZVEJAS DARBĪBAS LIBĒRIJAS ZVEJAS ZONĀ

               I NODAĻA

               VISPĀRĪGI NOTEIKUMI

               Kompetentās iestādes norīkošana

               1.Ja vien nav norādīts citādi, visas atsauces uz Eiropas Savienību (“Savienība”) vai Libēriju kā kompetento iestādi šajā pielikumā ir:

               – attiecībā uz Savienību: atsauces uz Eiropas Komisiju, kas vajadzības gadījumā rīkojas ar Eiropas Savienības delegācijas Libērijā (“ES delegācija”) starpniecību;

               – attiecībā uz Libēriju: Lauksaimniecības ministrija (LM).

               Libērijas zvejas zona

               2.Nolīguma 1. panta g) punktā definētās Libērijas zvejas zonas ģeogrāfiskās koordinātas un bāzes līnijas ir aprakstītas šā pielikuma 5. papildinājumā.

               3.Saskaņā ar spēkā esošajiem valsts tiesību aktiem zvejai aizliegtās zonas, tādas kā nacionālie parki, aizsargājamās jūras teritorijas un zivju nārstošanas vietas, kā arī kuģošanai aizliegtie apgabali ir aprakstīti šā pielikuma 5. papildinājumā.

               4.Libērija paziņo kuģu īpašniekiem šo zonu koordinātas, kad tiek izdota zvejas atļauja.

               5.Libērija paziņo Savienībai par visām kuģošanai un zvejai aizliegto zonu izmaiņām vismaz divus (2) mēnešus pirms to stāšanās spēkā.

               Kuģu īpašnieku maksājumi

               6.Pirms protokola provizoriskas piemērošanas Libērija paziņo Savienībai tā valsts bankas konta vai kontu rekvizītus, uz kuru jāpārskaita naudas summas, kas Savienības kuģiem jāmaksā saskaņā ar nolīgumu. Maksu par bankas pārskaitījuma veikšanu sedz kuģu īpašnieki.

               Kontaktpersonas

               7.Libērijas iestāžu kontaktinformācija ir iekļauta šā pielikuma 7. papildinājumā.

               II NODAĻA

               ZVEJAS ATĻAUJAS

               1. IEDAĻA

               ZVEJAS ATĻAUJU PIETEIKUMI UN IZDOŠANA

               Zvejas atļaujas saņemšanas nosacījumi

               1.Tikai zvejottiesīgi kuģi var saņemt atļauju zvejot Libērijas zvejas zonā.

               2.Kuģis ir tiesīgs zvejot, ja nedz tā īpašniekam, nedz kapteinim, nedz pašam kuģim nav aizliegts zvejot Libērijā. Tiem ir jābūt izpildījušiem Libērijas iestāžu prasības, proti, tiem jābūt izpildījušiem visas iepriekšējās saistības, kas izriet no to zvejas darbībām Libērijā saskaņā ar zivsaimniecības nolīgumiem, kuri noslēgti ar Savienību. Kuģiem jābūt arī reģistrētiem ES zvejas kuģu reģistrā, ICCAT kuģu reģistrā, un tie nedrīkst būt ICCAT vai citas reģionālas zvejniecības pārvaldības organizācijas NNN zvejas kuģu sarakstā.

               Zvejas atļaujas pieteikums

               3.Par katru kuģi, kas vēlas zvejot saskaņā ar nolīgumu, Savienība elektroniski iesniedz Libērijai pieteikumu vismaz piecpadsmit (15) kalendāra dienas pirms pieprasītās atļaujas darbības sākuma, un pieteikuma kopiju nosūta ES delegācijai Libērijā. Oriģināli Savienībai tiešā veidā jānosūta Libērijai, un kopija jānosūta ES delegācijai Libērijā.

               4.Pieteikumus iesniedz, aizpildot veidlapu, kuras paraugs sniegts šā pielikuma 1. papildinājumā, un tiem pievieno šādus dokumentus:

               i)pierādījumu par to, ka ir nokārtots neatmaksājams avansa maksājums par pieprasītās zvejas atļaujas derīguma termiņu;

               ii)kopā ar katru sākotnējo pieteikumu, kas ir saskaņā ar protokolu, vai pēc attiecīgā kuģa tehnisko parametru izmaiņām – nesen (pirms 12 mēnešiem vai pirms neilgāka laika) uzņemtu digitālu krāsainu kuģa fotogrāfiju ar piemērotu izšķirtspēju (vismaz 15×10 cm), kurā redzams kuģis sānskatā, arī kuģa vārds un identifikācijas numurs uz korpusa;

               iii)kuģa jūrasspējas apliecību;

               iv)kuģa reģistrācijas apliecību;

               v)tilpības apliecību;

               vi)apdrošināšanas apliecību;

               vii)izmantoto zvejas rīku attēlu un sīku aprakstu.

               5.Informāciju, kas sniegta 4. punktā minētajā veidlapā, Libērijas kompetentās iestādes izmanto, lai 3. punktā minētajā termiņā sagatavotu un izdotu Libērijas Jūrlietu iestādes reģistrācijas numura apliecību. Libērijas Jūrlietu iestādes reģistrācijas numura apliecību izdod, pirms Libērijas kompetentās iestādes ir izdevušas zvejas atļauju.

               6.Visiem Savienības kuģiem veic pirmsatļaujas inspekciju, kad tie iesniedz pirmo pieteikumu uz zvejas atļauju saskaņā ar šo protokolu. Pirmo zvejas atļauju izdod ar nosacījumu, ka ir sekmīgi pabeigta šī inspekcija, ko veic tādās apstiprinātās apakšreģiona ostās, par kurām vienojušās Savienība un Libērija un saņemta attiecīgās ostas valsts atļauja. Visas izmaksas, kas saistītas ar jebkādām ārpus Monrovijas ostas notiekošām inspekcijām, sedz kuģa īpašnieks.

               7.Lai saskaņā ar spēkā esošo protokolu atjaunotu zvejas atļauju kuģim, kura tehniskie parametri nav mainījušies, atjaunošanas pieteikumam pievieno tikai pierādījumu par neatmaksājamo maksu nokārtošanu. Ja tehniskie parametri ir mainījušies, atkārtotu pieteikumu iesniedz kopā ar attiecīgajiem dokumentiem, kas minēti 4. punktā, un zvejas atļauju izdod ar nosacījumu, ka ir sekmīgi pabeigta jauna pirmsatļaujas inspekcija.

               8.Ja Libērija no attiecīgās ostas valsts nav saņēmusi atļauju veikt inspekciju, kuģa īpašnieku automātiski atbrīvo no pienākuma iziet 6. un 7. punktā minēto pirmsatļaujas inspekciju.

               Zvejas atļaujas izdošana

               9.Libērija piecpadsmit (15) kalendāra dienu laikā pēc visu 4. punktā minēto dokumentu saņemšanas izdod kuģu īpašniekiem zvejas atļaujas vai informē Savienību par atteikumu. Zvejas atļaujas oriģinālu kuģu īpašniekiem vai to aģentiem nosūta ar Savienības starpniecību. Ja Savienības pārstāvniecība ir slēgta, Libērija zvejas atļauju var nosūtīt tieši kuģa īpašniekam vai aģentam un tās kopiju nosūtīt Savienībai.

               10.Vienlaikus, lai neaizkavētu iespēju zvejot, zvejas atļaujas kopiju elektroniski pārraida Savienībai, lai tā to pārsūtītu kuģa īpašniekam un – informatīvos nolūkos – ES delegācijai Libērijā. Šo kopiju drīkst izmantot ne ilgāk kā sešdesmit (60) kalendāra dienas pēc zvejas atļaujas izdošanas dienas. Šajā laikā šo kopiju uzskata par līdzvērtīgu oriģinālam.

               11.Neskarot 10. punkta noteikumus, zvejas atļaujas oriģināls vienmēr atrodas uz kuģa.

               Zvejas atļauju saņēmušo kuģu saraksts

               12.Pēc zvejas atļaujas izdošanas Libērija nekavējoties iekļauj Savienības kuģi to kuģu sarakstā, kuriem ir atļauts zvejot Libērijas zvejas zonā. Sarakstu nekavējoties nosūta Libērijas Uzraudzības, kontroles un pārraudzības nodaļai (MCSU), Valsts zvejniecības uzraudzības centram (NFMC) un Lauksaimniecības ministrijai (LM), un Savienībai. Libērija regulāri atjaunina zvejas atļauju saņēmušo kuģu sarakstu. Jauno sarakstu nekavējoties nosūta Libērijas MCSU, NFMC un LM, un Savienībai.

               13.Ja zvejas atļauja nav izdota 9. punktā minētajā termiņā, kuģi sarakstā iekļauj provizoriski, ja nav tiešu pierādījumu tam, ka tas neatbilst 2. punkta prasībām. Šajā laikā kuģim ir atļauts zvejot.

               Zvejas atļaujas nodošana

               14.Zvejas atļaujas izdod konkrētam kuģim, un tās nav nododamas citam kuģim.

               15.Tomēr pēc Savienības pieprasījuma un ja ir pierādīts nepārvaramas varas gadījums, piemēram, kuģa zaudējums vai ilgstoša dīkstāve smagas tehniskas avārijas dēļ, zvejas atļauju aizstāj ar jaunu zvejas atļauju, ko izdod kuģim, kura zvejas kategorija ir tāda pati kā aizstājamajam kuģim, ar nosacījumu, ka ir iesniegts jauns zvejas atļaujas pieteikums, kā paredzēts 4. punktā, un veiksmīgi izieta 6. punktā paredzētā pirmsatļaujas inspekcija, un par to nav jāveic jauna maksa. Tādā gadījumā, aprēķinot nozvejas apjomus, lai noteiktu, vai ir jāveic papildu maksājums, ņem vērā abu kuģu kopējo nozveju summu.

               16.Kuģa īpašnieks vai tā aģents ar ES delegācijas Libērijā starpniecību atdod anulēto zvejas atļauju atpakaļ Libērijai. Jaunā zvejas atļauja stājas spēkā dienā, kad atdota anulētā zvejas atļauja. ES delegāciju Libērijā informē par zvejas atļaujas nodošanu.

               17.Libērija atjaunina atļauju saņēmušo kuģu sarakstu un to nekavējoties nosūta Libērijas MCSU, NFMC un LM, un Savienībai.

               Zvejas atļaujas derīguma termiņš

               18.Zvejas atļaujas ir derīgas vienu gadu, un tās ir atjaunojamas.

               19.Lai noteiktu derīguma termiņa sākumu, piemēro gada periodu, kas ir:

               i)protokola piemērošanas pirmajā gadā – laikposms no protokola provizoriskās piemērošanas sākuma dienas līdz tā paša gada 31. decembrim;

               ii)pēc tam – katrs pilns kalendāra gads;

               iii)pēdējā šā protokola piemērošanas gadā – laikposms no 1. janvāra līdz šā protokola termiņa beigām.

               Protokola piemērošanas pirmajam un pēdējam gadam 2. iedaļā minēto avansa maksājumu aprēķina proporcionāli laikam.

               Dokumenti, kam jābūt uz kuģa

               20.Kamēr zvejas kuģis ir Libērijas zvejas zonā vai saskaņotā apstiprinātā apakšreģiona ostā, uz kuģa visu laiku jāatrodas šādiem dokumentiem:

               i)zvejas atļaujai;

               ii)kuģa reģistrācijas apliecībai;

               iii)Libērijas Jūrlietu iestādes izdotai reģistrācijas numura apliecībai;

               iv)atjauninātiem un sertificētiem zvejas kuģa rasējumiem vai aprakstiem, kuros jo īpaši norādīts zvejas kuģu zivju tilpņu skaits un to uzglabāšanas ietilpība kubikmetros;

               v)ja zvejas kuģa parametros ir izdarītas izmaiņas attiecībā uz tā lielāko garumu, reģistrēto bruto tilpību, galvenā dzinēja vai dzinēju jaudu zirgspēkos vai tā zivju tilpņu ietilpību, – zvejas kuģa karoga valsts kompetentās iestādes apstiprinātam sertifikātam, kurā aprakstīta šādu izmaiņu būtība;

               vi)ja zvejas kuģis ir aprīkots ar ledu vai ar aukstumiekārtu atdzesēta jūras ūdens tvertnēm, – kuģa karoga valsts kompetentās iestādes apstiprinātam dokumentam, kurā norādīta tvertņu kalibrācija kubikmetros;

               vii)piemērojamo Libērijas zivsaimniecības tiesību aktu kopijai, ko nodrošina Libērija, un

               viii)dokumentiem, kas minēti 4. punktā.

               2. IEDAĻA

               ZVEJAS ATĻAUJAS IZDOŠANAS NOSACĪJUMI – MAKSAS UN AVANSA MAKSĀJUMI

               1.Maksas, ko maksā kuģu īpašnieki, aprēķina, pamatojoties uz šādu likmi par tonnu zivju, kas nozvejotas Libērijas zvejas zonā:

               –EUR 55 par tonnu pirmajā piemērošanas gadā;

               –EUR 60 par tonnu otrajā un trešajā piemērošanas gadā;

               –EUR 65 par tonnu ceturtajā piemērošanas gadā;

               –EUR 70 par tonnu piektajā piemērošanas gadā.

               2.Zvejas atļaujas izdod pēc tam, kad kuģu īpašnieki ir nokārtojuši šādus avansa maksājumus Libērijas kompetentajām iestādēm:

               –par tunzivju seineriem:

               –pirmajā protokola piemērošanas gadā EUR 7 150 par kuģi, proti, summu, kas atbilst maksai par gada nozveju 130 tonnu apmērā,

               –otrajā un trešajā protokola piemērošanas gadā EUR 7 150 par kuģi, proti, summu, kas atbilst maksai par gada nozveju 119,17 tonnu apmērā,

               –ceturtajā protokola piemērošanas gadā EUR 7 150 par kuģi, proti, summu, kas atbilst maksai par gada nozveju 110 tonnu apmērā,

               –piektajā protokola piemērošanas gadā EUR 7 150 par kuģi, proti, summu, kas atbilst maksai par gada nozveju 102,14 tonnu apmērā;

               –par kuģiem zvejai ar dreifējošām āķu jedām:

               –pirmajā protokola piemērošanas gadā EUR 2 200 par kuģi, proti, summu, kas atbilst maksai par gada nozveju 40 tonnu apmērā,

               –otrajā un trešajā protokola piemērošanas gadā EUR 2 200 par kuģi, proti, summu, kas atbilst maksai par gada nozveju 36,67 tonnu apmērā,

               –ceturtajā protokola piemērošanas gadā EUR 2 200 par kuģi, proti, summu, kas atbilst maksai par gada nozveju 33,85 tonnu apmērā,

               –piektajā protokola piemērošanas gadā EUR 2 200 par kuģi, proti, summu, kas atbilst maksai par gada nozveju 31,43 tonnu apmērā.

               3.Avansa maksājumā ietilpst visas valsts un vietējās maksas, izņemot ostas nodokļus un maksas par pakalpojumu sniegšanu.

               4.Ja zvejas atļaujas derīguma termiņš ir īsāks par vienu gadu, avansa maksājumu samazina proporcionāli laikam atkarībā no pieprasītā derīguma termiņa ilguma.

               5.Ja summa galīgajā paziņojumā par maksām ir lielāka nekā avansa maksājums, ko kuģa īpašnieks samaksājis par zvejas atļaujas saņemšanu, kuģa īpašnieks ne vēlāk kā tā gada 30. septembrī, kas seko nozvejas gadam, samaksā Libērijai starpību. Ja galīgajā paziņojumā norādītā summa ir mazāka nekā 2. punktā minētais avansa maksājums, starpību kuģa īpašniekam neatlīdzina.

               3. IEDAĻA

               APGĀDES KUĢI

               1.Libērija atļauj Savienības kuģiem, kuri ir saņēmuši zvejas atļauju, izmantot apgādes kuģu palīdzību. Apgādes kuģiem ir jābūt Savienības dalībvalsts karoga kuģiem, un tie nedrīkst būt aprīkoti zvejai vai tikt izmantoti pārkraušanai citā kuģī.

               2.Libērija nosaka apgādes darbības un atļaujas saņemšanas nosacījumus, sagatavo atļauju saņēmušo apgādes kuģu sarakstu un to nekavējoties nosūta valsts zvejniecības kontroles struktūrai un Savienībai.

               3.Ikgadējā atļaujas maksa, kas piemērojama apgādes kuģim, ir EUR 3 000 gadā.

               III NODAĻA

               TEHNISKIE SAGLABĀŠANAS PASĀKUMI

               1.Tehniskie saglabāšanas pasākumi, kas piemērojami zvejas atļauju saņēmušiem kuģiem un ir saistīti ar zvejas zonu, zvejas rīku un papildu nozveju, katrai zvejas kategorijai ir noteikti tehnisko datu lapās šā pielikuma 2. papildinājumā.

               2.Kuģi ievēro visus ICCAT (Starptautiskā Atlantijas tunzivju saglabāšanas komisija) pieņemtos ieteikumus vai attiecīgo Libērijas tiesību aktu noteikumus.

               3.Kā dreifējošas zivju pievilināšanas ierīces (ZPI) Libērijas zvejas zonā ir atļauts izmantot tikai mākslīgus balstus ar neiepinošām un iekārtām zemūdens struktūrām. Attiecībā uz šādu mākslīgu dreifējošu ZPI izvietošanu un izmantošanu Savienība pieņem pārvaldības plānu saskaņā ar ICCAT pieņemtajiem noteikumiem.

               4.Savienības kuģi veic visas zvejas darbības tā, lai nenodarītu kaitējumu tradicionālajai vietējai zvejniecībai, un atbrīvo visus noķertos bruņurupučus, jūras zīdītājus, jūras putnus un rifu zivis tā, lai šai jauktajai piezvejai būtu dotas vislielākās izdzīvošanas iespējas.

               5.Savienības kuģi, to kapteiņi un operatori veic visas zvejas darbības tā, lai nepārtrauktu citu zvejas kuģu zvejas darbības un netraucētu citiem zvejas kuģiem rīkoties ar saviem zvejas rīkiem.

               IV NODAĻA

               KONTROLE, UZRAUDZĪBA UN PĀRRAUDZĪBA

               1. IEDAĻA

               NOZVEJAS PĀRSKATU SNIEGŠANA

               Zvejas žurnāls

               1.Saskaņā ar nolīgumu zvejojoša Savienības kuģa kapteinis kārto zvejas žurnālu, kura paraugs katrai zvejas kategorijai ir dots šā pielikuma 3. papildinājumā.

               2.Kapteinis aizpilda zvejas žurnālu par katru dienu, kurā kuģis atrodas Libērijas zvejas zonā.

               3.Kapteinis katru dienu zvejas žurnālā ieraksta nozvejoto un uz kuģa paturēto katras sugas daudzumu, sugas apzīmēšanai izmantojot FAO trīsburtu kodu un norādot dzīvsvara kilogramus vai, vajadzības gadījumā, īpatņu skaitu. Attiecībā uz katru mērķsugu kapteinis norāda arī piezveju.

               4.Attiecīgā gadījumā kapteinis katru dienu zvejas žurnālā ieraksta arī:

               i)katras sugas izmetumu apjomu, kas izteikts dzīvsvara kilogramos vai, vajadzības gadījumā, ar īpatņu skaitu;

               ii)izmantoto zvejas rīku tipu;

               iii)kuģa pozīciju plkst. 12.00 un attiecīgā gadījumā zvejas rīka pozīciju un ūdenī atrašanās laiku vai āķu skaitu un jūras virsmas temperatūru;

               iv)zvejas rīku iemetienu kopējo skaitu dienā, katra zvejas rīku iemetiena kopējo ilgumu un kopējo zvejas dienu skaitu zvejas reisā, un

               v)citu informāciju, ko varētu būt nolēmusi Apvienotā komiteja.

               5.Tajās dienās, kad kuģis nav veicis iemetienus vai ir veicis iemetienus, bet zivis nav nozvejotas, šī informācija kuģa kapteinim ir jāatzīmē attiecīgās dienas zvejas žurnāla lapā. Dienās, kad zvejas darbības nenotiek, kuģim zvejas žurnālā ir jāatzīmē fakts, ka darbības nav notikušas, un šis ieraksts ir jāizdara pirms attiecīgās dienas pusnakts pēc vietējā laika.

               6.Laiku un datumu, kad ieiets Libērijas zvejas zonā un kad no tās iziets, zvejas žurnālā atzīmē nekavējoties pēc ieiešanas Libērijas zvejas zonā un iziešanas no tās.

               7.Zvejas žurnālu aizpilda salasāmi ar lielajiem drukātajiem burtiem, un to paraksta kapteinis.

               8.Kapteinis ir atbildīgs par zvejas žurnālā reģistrēto datu pareizību.

               Nozvejas pārskatu sniegšana

               9.Kapteinis paziņo kuģa nozveju, iesniedzot Valsts zvejniecības birojam (BNF) zvejas žurnālus par laiku, kurā kuģis ir atradies Libērijas zvejas zonā.

               10.Zvejas žurnālus iesniedz, ievērojot šādu kārtību:

               i)ieejot Libērijas ostā, katra zvejas žurnāla oriģinālu nodod vietējam Libērijas pārstāvim, kas rakstveidā apstiprina tā saņemšanu;

               ii)izejot no Libērijas zvejas zonas bez iepriekšējas ieiešanas Libērijas ostā, katra zvejas žurnāla oriģinālu nosūta četrpadsmit (14) kalendāra dienu laikā pēc ieiešanas jebkurā citā ostā un katrā ziņā ne vēlāk kā trīsdesmit (30) kalendāra dienu laikā pēc iziešanas no Libērijas zvejas zonas,

               (a)vēlams pa e-pastu kā skenētu kopiju vai

               (b)pa faksu, vai

               (c)oriģinālu vēstules veidā.

               11.Puses cenšas izveidot sistēmu visu datu elektroniskai apmaiņai, lai paātrinātu to pārraidīšanu.

               12.Tiklīdz ir iespējama nozvejas deklarāciju nosūtīšana pa e-pastu, kapteinis nosūta zvejas žurnālus Libērijai uz tās paziņoto e-pasta adresi. Libērija nekavējoties apstiprina saņemšanu, nosūtot atbildes e-pastu.

               13.Kapteinis nosūta ES delegācijai Libērijā visu zvejas žurnālu kopijas. Visu katra kuģa zvejas žurnālu kopijas kapteinis nosūta arī BNF un vienam no šādiem zinātniskajiem institūtiem:

               i)IRD (Institut de recherche pour le développement);

               ii)IEO (Instituto Español de Oceanografia);

               iii)IPMA (Instituto Português do Mar e da Atmosféra).

               14.Ja kuģis atgriežas Libērijas zvejas zonā tā zvejas atļaujas derīguma termiņā, ir jāsagatavo jauns nozvejas pārskats.

               15.Ja netiek ievēroti nozvejas pārskatu sniegšanas noteikumi, Libērija var apturēt attiecīgā kuģa zvejas atļauju līdz trūkstošo nozvejas ziņojumu iesniegšanai un sodīt kuģa īpašnieku saskaņā ar spēkā esošajiem valsts tiesību aktiem. Atkārtota pārkāpuma gadījumā Libērija var atteikt zvejas atļaujas atjaunošanu. Libērija nekavējoties informē Savienību par visām šajā sakarībā piemērotajām sankcijām.

               Pāreja uz elektronisku sistēmu

               16.Puses apliecina kopīgu vēlmi nodrošināt pāreju uz elektronisku nozvejas deklarēšanas sistēmu, kura pamatojas uz šā pielikuma 6. papildinājumā noteiktajiem tehniskajiem parametriem. Puses piekrīt kopīgi izstrādāt pārraidīšanas kārtību, lai sistēma sāktu darboties pēc iespējas drīzāk. Tiklīdz pārejas nosacījumi ir izpildīti, Libērija par to informē Savienību. Sākot no šīs informācijas nosūtīšanas dienas, Puses vienojas divu mēnešu laikā nodrošināt sistēmas pilnu darba kārtību.

               Ceturkšņa nozvejas deklarācijas

               17.Līdz 16. punktā minētās elektroniskās nozvejas deklarēšanas sistēmas ieviešanai dalībvalstis ne vēlāk kā piecpadsmit (15) kalendāra dienas pēc katra ceturkšņa beigām informē Eiropas Komisiju par iepriekšējā ceturkšņa nozvejas apjomu tonnās, ko validējušas to valsts iestādes un apstiprinājuši 13. punktā minētie zinātniskie institūti. Zinātniskie institūti analizē nozvejas datus, savstarpēji salīdzinot datus, kas pieejami zvejas žurnālos, izkraušanas deklarācijās, pārdošanas deklarācijās un attiecīgā gadījumā pārskatos par zinātniskiem novērojumiem. Pamatojoties uz šo analīzi, Savienība par katru kuģi, kam atļauts zvejot Libērijas zvejas zonā, sagatavo ceturkšņa nozvejas deklarāciju sadalījumā pa sugām un pa mēnešiem saskaņā ar šā pielikuma 8. papildinājumā sniegto paraugu.

               18.Agregētos datus no zvejas žurnāliem uzskata par provizoriskiem, līdz Savienība ir paziņojusi 23. punktā minēto galīgo paziņojumu par maksām.

               Galīgais paziņojums par maksām

               19.Līdz 16. punktā minētās elektroniskās nozvejas deklarēšanas sistēmas ieviešanai dalībvalstis ne vēlāk kā katra gada 15. maijā informē Eiropas Komisiju par iepriekšējā gada nozvejas apjomu tonnās, ko validējušas to valsts iestādes un apstiprinājuši 13. punktā minētie zinātniskie institūti.

               20.Zinātniskie institūti analizē nozvejas datus, savstarpēji salīdzinot datus, kas pieejami zvejas žurnālos, izkraušanas deklarācijās, pārdošanas deklarācijās un attiecīgā gadījumā pārskatos par zinātniskiem novērojumiem.

               21.Metodiku, ko Savienības zinātniskie institūti izmanto nozvejas apjoma un sastāva analīzei, izmanto kopīgi ar BNF.

               22.Pamatojoties uz 19. punktā minētajām nozvejas deklarācijām, Savienība par katru kuģi, kam iepriekšējā gadā bijis atļauts zvejot Libērijas zvejas zonā, sagatavo galīgo paziņojumu par maksām, kas maksājamas par kuģa ikgadējo zvejas kampaņu iepriekšējā kalendāra gadā.

               23.Savienība šo galīgo paziņojumu ar dalībvalstu starpniecību nosūta vienlaicīgi Libērijai un kuģu īpašniekiem līdz kārtējā gada 30. jūnijam.

               24.Libērija paziņo Savienībai par paziņojuma saņemšanu un var pieprasīt ES jebkādus paskaidrojumus, ko tā uzskata par nepieciešamiem. Šādā gadījumā Savienība apspriežas ar karoga valstu administrāciju un Savienības zinātniskajiem institūtiem un pieliek visus centienus, lai sniegtu Libērijai nepieciešamo papildinformāciju. Attiecīgā gadījumā var tikt organizēta kopīga zinātniska sanāksme, lai izskatītu nozvejas datus un informācijas kontrolpārbaudē izmantoto metodiku.

               25.Libērija, pamatojoties uz dokumentāriem pierādījumiem, galīgo gada nozvejas deklarāciju un galīgo paziņojumu par maksām var apstrīdēt 30 kalendāra dienu laikā pēc 24. punkta kārtībā izdarītā paziņojuma. Domstarpību gadījumā Puses apspriežas Apvienotajā komitejā. Ja Libērija neiesniedz iebildumus iepriekšminētajā termiņā, galīgo paziņojumu par maksām uzskata par pieņemtu.

               2. IEDAĻA

               IZKRAUŠANA UN PĀRKRAUŠANA CITĀ KUĢĪ

               Izkraušanas procedūra

               1.Savienības kuģa kapteinis, kas Libērijas zvejas zonā gūto nozveju vēlas izkraut Libērijas ostā, vismaz četrdesmit astoņas (48) stundas pirms izkraušanas, kamēr Mesurado piestātne vēl nav darbotiesspējīga, un pēc tam vismaz divdesmit četras (24) stundas pirms izkraušanas paziņo Libērijai šādu informāciju:

               (a)tā zvejas kuģa vārds un IRCS, no kura jāizkrauj nozveja;

               (b)izkraušanas osta;

               (c)plānotais izkraušanas datums un laiks;

               (d)katras izkraujamās sugas daudzums (norādot dzīvsvara kilogramus vai vajadzības gadījumā īpatņu skaitu un sugas apzīmēšanai izmantojot FAO trīsburtu kodu);

               (e)produktu sagatavošanas veids.

               2.Izkraušana jāveic šim nolūkam apstiprinātas Libērijas ostas zvejas zonā.

               3.Izkraušanas procedūras noteikumu neievērošanas gadījumā piemēro attiecīgās sankcijas, kas paredzētas Libērijas tiesību aktos.

               Izkraušanas rosināšana

               4.Savienības kuģi cenšas piegādāt tunzivis vietējiem uzņēmumiem par starptautiskā tirgus cenu. Līdz laikam, kad darbu sāk Mesurado piestātne Libērijā, Savienības kuģis, kam ir saskaņā ar šā protokola noteikumiem izdota zvejas atļauja un kas savu tunzivju nozveju izkrauj apstiprinātā Libērijas ostā, saņem finansiālu stimulu, kas izpaužas kā maksas samazinājums EUR 10 apmērā par katru izkrauto piezvejas tonnu gadījumā, kad nozveja tiek pārdota Libērijas zvejniecības uzņēmumam piegādei Libērijas tirgum. Šo mehānismu piemēro ne vairāk kā 50 % paziņotās galīgās nozvejas.

               5.Kad darbu sāk Mesurado zvejas terminālis, Savienības kuģi saņem finansiālu stimulu, kas izpaužas kā maksas samazinājums EUR 10 apmērā par katru izkrauto tonnu. Ja izkrautās zivis tiek pārdotas vietējiem uzņēmumiem, maksu samazina vēl par EUR 10 par katru izkrauto tonnu. Attiecībā uz piezveju piemēro īpašu maksas samazinājumu EUR 25 apmērā par katru izkrauto piezvejas tonnu, ja nozveja tiek pārdota vietējā tirgū. Šo mehānismu piemēro ne vairāk kā 50 % paziņotās galīgās tunzivju nozvejas.

               Pārkraušana citā kuģī

               6.Savienības kuģa kapteinis, kas Libērijas zvejas zonā gūto nozveju vēlas pārkraut citā kuģī Libērijas ostā, vismaz četrdesmit astoņas (48) stundas pirms pārkraušanas citā kuģī, kamēr Mesurado piestātne vēl nav darbotiesspējīga, un pēc tam vismaz divdesmit četras (24) stundas pirms pārkraušanas citā kuģī paziņo Libērijai šādu informāciju:

               (a)pārkrāvēja zvejas kuģa vārds un IRCS;

               (b)saņēmēja zvejas kuģa vārds un IRCS;

               (c)citā kuģī pārkraušanas osta;

               (d)plānotais citā kuģī pārkraušanas datums un laiks;

               (e)katras citā kuģī pārkraujamās sugas daudzums (norādot dzīvsvara kilogramus vai vajadzības gadījumā īpatņu skaitu un sugas apzīmēšanai izmantojot FAO trīsburtu kodu);

               (f)produktu sagatavošanas veids.

               7.Pārkraušanu citā kuģī veic šim nolūkam apstiprinātā Libērijas ostā Libērijas inspektoru klātbūtnē. Lai nenotiktu kavēšanās, izņēmuma gadījumos, kad Libērijas inspektora klātbūtne nav iespējama, kapteinim ir atļauts sākt pārkraušanu citā kuģī, kad ir beidzies saskaņā ar 6. punktu atvēlētais paziņošanas termiņš. Jūrā veikt pārkraušanu citā kuģī ir aizliegts.

               8.Pārkraušanu citā kuģī uzskata par iziešanu no Libērijas zvejas zonas, kā definēts 3. iedaļā. Tāpēc kuģiem nozvejas deklarācijas jāiesniedz kompetentajām iestādēm ne vēlāk kā 24 stundas pēc tam, kad pabeigta pārkraušana citā kuģī, vai jebkurā gadījumā vismaz 6 stundas, pirms pārkrāvējkuģis atstāj ostu, atkarībā no tā, kas notiek vispirms, un kuģa īpašnieks norāda, vai viņš plāno turpināt zveju vai atstāt Libērijas zvejas zonu. Uz saņēmējkuģi attiecas piemērojamajos Libērijas tiesību aktos noteiktās pārskatu sniegšanas prasības.

               3. IEDAĻA

               KONTROLE UN INSPEKCIJA

               Ieiešana zonā un iziešana no tās

               1.Par ikviena zvejas atļauju saņēmuša Savienības kuģa ieiešanu Libērijas zvejas zonā vai iziešanu no tās Libērijai paziņo vismaz sešas (6) stundas pirms ieiešanas vai iziešanas.

               2.Paziņojumā par ieiešanu vai iziešanu Savienības kuģis jo īpaši norāda:

               i)plānoto ieiešanas / iziešanas datumu, laiku un vietu;

               ii)katras uz kuģa paturētās sugas īpatņu daudzumu, sugas apzīmēšanai izmantojot FAO trīsburtu kodu un norādot dzīvsvara kilogramus vai vajadzības gadījumā īpatņu skaitu;

               iii)produktu sagatavošanas veidu.

               3.Paziņojumu nosūta pa e-pastu vai, ja tādas iespējas nav, pa faksu vai radio, izmantojot e-pasta adresi, izsaukuma numuru vai frekvenci, ko Libērija paziņojusi 7. papildinājumā paredzētajā kārtībā. Libērija nekavējoties apstiprina saņemšanu, nosūtot atbildes e-pastu. Par visām izmaiņām nosūtīšanai izmantojamajā e-pasta adresē, izsaukuma numurā vai frekvencē Libērija nekavējoties paziņo attiecīgajiem kuģiem un Savienībai.

               4.Ja konstatē, ka Savienības kuģis zvejo Libērijas zvejas zonā, iepriekš nepaziņojis par savu ierašanos, uzskata, ka šis kuģis zvejo nelikumīgi.

               Inspekcija jūrā

               5.Zvejas atļauju saņēmušu Savienības kuģu inspekciju jūrā Libērijas zvejas zonā veic Libērijas kuģi un inspektori, kurus var skaidri identificēt kā tādus, kas ir pilnvaroti veikt zvejas pārbaudes.

               6.Pirms uzkāpšanas uz kuģa Libērijas inspektori informē Savienības kuģi par savu lēmumu veikt inspekciju. Savienības kuģa kapteinis atļauj Libērijas inspektoriem uzkāpt uz kuģa un veikt viņu darbu un atvieglo to. Inspekciju veic ne vairāk kā pieci (5) inspektori, kuriem pirms inspekcijas uzsākšanas ir pienākums uzrādīt personu apliecinošu dokumentu un inspektora apliecību.

               7.Kuģa kapteinis bez kavēšanās izpilda visus pamatotos pilnvaroto amatpersonu norādījumus un veicina to drošu uzkāpšanu uz kuģa, kā arī atvieglina kuģa, zvejas rīku, aprīkojuma, reģistru, zivju, zivju produktu un ar apkalpi saistītu dokumentu pārbaudi.

               8.Kuģa kapteinis vai apkalpe pilnvaroto amatpersonu pienākumu izpildes laikā neaizskar, netraucē, neizrāda tai pretestību, neaizkavē, neliedz uzkāpt uz kuģa, neiebaida un neiejaucas tās darbā.

               9.Libērijas inspektori uz Savienības kuģa uzturas tikai tik ilgi, cik vajadzīgs inspekcijas uzdevumu veikšanai. Viņi veic inspekciju tādā veidā, kas minimāli ietekmē kuģi, tā zvejas darbības un kravu.

               10.Libērija var atļaut Savienībai piedalīties inspekcijās novērotāja statusā.

               11.Katras inspekcijas beigās Libērijas inspektori sagatavo inspekcijas pārskatu. Savienības kuģa kapteinim ir tiesības ierakstīt inspekcijas pārskatā savas piezīmes. Inspekcijas pārskatu paraksta inspektors, kas to ir sagatavojis, un Savienības kuģa kapteinis.

               12.Kapteiņa paraksts inspekcijas pārskatā neskar kuģa īpašnieka tiesības aizstāvēties saistībā ar pārkāpumu. Ja kapteinis atsakās parakstīt dokumentu, viņam rakstiski jāpaskaidro atteikuma iemesls, un inspektors pārskatā pievieno norādi “Paraksts atteikts”. Pirms nokāpšanas no kuģa Libērijas inspektori iedod Savienības kuģa kapteinim inspekcijas pārskata kopiju. Astoņu (8) kalendāra dienu laikā pēc inspekcijas Libērija nosūta inspekcijas pārskata kopiju Savienībai.

               Inspekcija ostā

               13.Zvejas atļauju saņēmušus Savienības kuģus, kuri Libērijas zvejas zonā gūto nozveju izkrauj tādā apstiprinātā apakšreģiona ostā, par kuru vienojušās Savienība un Libērija, ostā vai ārpus tās inspicē Libērijas kuģi un inspektori, kurus var skaidri identificēt kā tādus, kas ir pilnvaroti veikt zvejas pārbaudes, ar nosacījumu, ka ir saņemta attiecīgās ostas valsts atļauja.

               14.Pirms uzkāpšanas uz kuģa Libērijas inspektori informē Savienības kuģi par savu lēmumu veikt inspekciju. Savienības kuģa kapteinis atļauj Libērijas inspektoriem uzkāpt uz kuģa un veikt viņu darbu un atvieglo to. Inspekciju veic ne vairāk kā pieci (5) inspektori, kuriem pirms inspekcijas uzsākšanas ir pienākums uzrādīt personu apliecinošu dokumentu un inspektora apliecību.

               15.Kuģa kapteinis bez kavēšanās izpilda visus pamatotos pilnvaroto amatpersonu norādījumus un veicina to drošu uzkāpšanu uz kuģa, kā arī atvieglina kuģa, zvejas rīku, aprīkojuma, reģistru, zivju, zivju produktu un ar apkalpi saistītu dokumentu pārbaudi.

               16.Kuģa kapteinis vai apkalpe pilnvaroto amatpersonu pienākumu izpildes laikā neaizskar, netraucē, neizrāda tai pretestību, neaizkavē, neliedz uzkāpt uz kuģa, neiebaida un neiejaucas tās darbā.

               17.Libērijas inspektori uz Savienības kuģa uzturas tikai tik ilgi, cik vajadzīgs inspekcijas uzdevumu veikšanai. Viņi veic inspekciju tādā veidā, kas minimāli ietekmē kuģi, tā zvejas darbības un kravu.

               18.Libērija var atļaut Savienībai piedalīties inspekcijās novērotāja statusā.

               19.Katras inspekcijas beigās Libērijas inspektori sagatavo inspekcijas pārskatu. Savienības kuģa kapteinim ir tiesības ierakstīt inspekcijas pārskatā savas piezīmes. Inspekcijas pārskatu paraksta inspektors, kas to ir sagatavojis, un Savienības kuģa kapteinis.

               20.Kapteiņa paraksts inspekcijas pārskatā neskar kuģa īpašnieka tiesības aizstāvēties saistībā ar pārkāpumu. Ja kapteinis atsakās parakstīt dokumentu, viņam rakstiski jāpaskaidro atteikuma iemesls, un inspektors pārskatā pievieno norādi “Paraksts atteikts”. Pirms nokāpšanas no kuģa Libērijas inspektori iedod Savienības kuģa kapteinim inspekcijas pārskata kopiju. Astoņu (8) kalendāra dienu laikā pēc inspekcijas Libērija nosūta inspekcijas pārskata kopiju Savienībai.

               Sadarbīga uzraudzība cīņā pret NNN zveju

               21.Lai pastiprinātu cīņu pret NNN zveju, Savienības zvejas kuģu kapteiņi ziņo par jebkuru tādu kuģu klātbūtni Libērijas zvejas zonā, kuri veic darbības, kas varētu būt NNN zveja, un cenšas par novēroto iegūt tik daudz informācijas, cik iespējams. Pārskatus par pamanītajiem kuģiem nekavējoties nosūta Libērijas MCSU, NFMC un LM un tā kuģa dalībvalsts kompetentajai iestādei, kurš kuģi pamanījis, un šī iestāde pārskatu nekavējoties pārraida Savienībai vai tās izraudzītai struktūrai.

               22.Libērija nosūta Savienībai visus tās rīcībā esošos pārskatus par pamanītajiem zvejas kuģiem, kas iesaistījušies darbībās, kuras varētu uzskatīt par NNN zveju Libērijas zvejas zonā.

               4. IEDAĻA

               KUĢU SATELĪTNOVĒROŠANAS SISTĒMA (VMS)

               Kuģa pozīcijas ziņojumi un VMS sistēma

               1.Atrodoties Libērijas zvejas zonā, zvejas atļauju saņēmušiem Savienības kuģiem visu laiku jābūt aprīkotiem ar kuģu satelītnovērošanas sistēmu (Vessel Monitoring System – VMS), kas nodrošina automātisku un pastāvīgu to pozīcijas nosūtīšanu reizi divās stundās kuģa karoga valsts Zvejas uzraudzības centram (Fisheries Monitoring Center – FMC).

               2.Katrā pozīcijas ziņojumā jānorāda:

               (a)kuģa identifikācijas dati;

               (b)kuģa pēdējā ģeogrāfiskā pozīcija (ģeogrāfiskais garums un platums), kuras noteikšanas kļūda nepārsniedz 100 m un ticamības intervāls ir 99 %;

               (c)pozīcijas reģistrēšanas datums un laiks;

               (d)kuģa ātrums un kurss.

               3.Katrs pozīcijas ziņojums jāsagatavo šā pielikuma 4. papildinājumā norādītajā formātā.

               4.Pirmo pozīciju, kas reģistrēta pēc ieiešanas Libērijas zvejas zonā, apzīmē ar kodu “ENT”. Visas turpmākās pozīcijas apzīmē ar kodu “POS”, izņemot pirmo pozīciju, kas reģistrēta pēc iziešanas no Libērijas zvejas zonas un ko apzīmē ar kodu “EXI”.

               5.Karoga valsts FMC nodrošina pozīcijas ziņojumu automātisku apstrādi un vajadzības gadījumā to elektronisku pārraidīšanu. Pozīcijas ziņojumus reģistrē drošā veidā un glabā trīs gadus.

               Kuģa datu pārraidīšana VMS sabojāšanās gadījumā

               6.Kapteinim ir pienākums vienmēr nodrošināt sava kuģa VMS uzturēšanu pilnā darba kārtībā un pozīcijas ziņojumu pareizu pārraidīšanu karoga valsts FMC.

               7.Ja kuģa VMS sabojājas, to salabo vai nomaina 10 dienu laikā. Ja tas nav izdarīts iepriekš minētajā termiņā, pēc tā beigām kuģim vairs nav atļauts zvejot Libērijas zvejas zonā.

               8.Kuģi, kuri zvejo Libērijas zvejas zonā un kuru VMS ir bojāta, pozīcijas ziņojumus nosūta karoga valsts FMC pa e-pastu, radio vai faksu vismaz reizi četrās stundās, un tajos ir jānorāda visa obligātā informācija.

               Pozīcijas ziņojumu droša nosūtīšana Libērijai

               9.Karoga valsts FMC automātiski nosūta attiecīgo kuģu pozīcijas ziņojumus Libērijas FMC. Karoga valsts FMC un Libērijas FMC apmainās ar savām e-pasta adresēm, ko izmanto saziņai, un nekavējoties informē viens otru par visām minēto adrešu izmaiņām.

               10.Pozīcijas ziņojumus pārraida starp karoga valsts FMC un Libērijas FMC, izmantojot drošu elektronisko sakaru sistēmu.

               11.Libērijas FMC nekavējoties informē karoga valsts FMC un Savienību par visiem pārtraukumiem zvejas atļauju saņēmuša kuģa secīgo pozīcijas ziņojumu saņemšanā, ja attiecīgais kuģis nav paziņojis par savu iziešanu no zonas.

               Sakaru sistēmas traucējumi

               12.Libērija nodrošina sava elektroniskā aprīkojuma sadarbspēju ar karoga valsts FMC aprīkojumu un nekavējoties informē Savienību par visiem pozīcijas ziņojumu nosūtīšanas un saņemšanas traucējumiem, lai pēc iespējas drīzāk rastu tehnisku risinājumu. Iespējamās domstarpības risina Apvienotajā komisijā.

               13.Kapteinis ir atbildīgs par visām kuģa VMS manipulācijām, kuras veic ar nolūku traucēt tās darbību vai viltot pozīcijas ziņojumus. Par pārkāpumiem piemēro spēkā esošajos Libērijas tiesību aktos paredzētās sankcijas.

               Pozīcijas ziņojumu sūtīšanas biežuma pārskatīšana

               14.Ja pastāv dokumentāri pierādījumi par pārkāpumu, Libērija var pieprasīt karoga valsts FMC (nosūtot šāda pieprasījuma kopiju arī Savienībai) uz noteiktu izmeklēšanas laiku samazināt kuģa pozīcijas ziņojumu nosūtīšanas intervālu līdz trīsdesmit minūtēm. Libērijai šādi dokumentāri pierādījumi ir nekavējoties jānosūta karoga valsts FMC un Savienībai. Karoga valsts FMC nekavējoties nosūta Libērijai pozīcijas ziņojumus, ievērojot jauno nosūtīšanas biežumu.

               15.Kad noteiktais izmeklēšanas laiks beidzas, Libērija par to nekavējoties informē karoga valsts FMC un Savienību, un pēc tam informē par visiem turpmākajiem pasākumiem.

               5. IEDAĻA

               NOVĒROTĀJI

               Zvejas darbību novērošana

               1.Tiek novērotas zvejas atļauju saņēmušo kuģu zvejas darbības, ko veic saskaņā ar nolīgumu.

               2.Novērošanas shēma atbilst ICCAT (Starptautiskā Atlantijas tunzivju saglabāšanas komisija) pieņemtajiem ieteikumiem.

               3.Līdz jaunās ICCAT Reģionālo novērotāju programmas spēkā stāšanās laikam piemēro turpmāk minētos noteikumus par novērotājiem.

               Izraudzītie kuģi un norīkotie novērotāji

               4.BNF izraugās Savienības kuģus, uz kuriem jāuzņem novērotājs, un norīko novērotāju ne vēlāk kā piecpadsmit (15) kalendāra dienas pirms dienas, kad novērotāju paredzēts uzņemt uz kuģa. Pēc Libērijas iestāžu pieprasījuma uz Savienības zvejas kuģiem uzņem novērotāju, cenšoties aptvert 15 % atļauju saņēmušo kuģu.

               5.BNF izveido to kuģu sarakstu, uz kuriem jāuzņem novērotāji, un sagatavo norīkoto novērotāju sarakstu. Šos sarakstus pastāvīgi atjaunina. Sarakstus pārsūta Savienībai, tiklīdz tie ir sagatavoti un turpmāk ik pēc trim mēnešiem, ja tie šajā laikā tikuši atjaunināti.

               6.Zvejas atļaujas izdošanas brīdī BNF informē Savienību un kuģa īpašnieku vai tā aģentu par izraudzītajiem kuģiem un norīkotajiem novērotājiem, kuri uzturēsies uz katra kuģa. Kuģa īpašnieks izvēlas laiku un ostu, kurā notiek uzkāpšana uz kuģa, un tā var nebūt Libērijas osta. BNF nekavējoties informē Savienību un kuģa īpašnieku vai tā aģentu par visām izmaiņām attiecībā uz izraudzītajiem kuģiem un norīkotajiem novērotājiem.

               7.BNF apņemas nenorīkot novērotājus darbā uz kuģiem, uz kuriem jau ir novērotājs vai kuriem jau ir noteikts oficiāls pienākums attiecīgajā zvejas sezonā uzņemt novērotāju, kamēr tie veic darbības citās zvejas zonās, nevis Libērijas zvejas zonā.

               8.Novērotāji pavada kuģi vienā zvejas reisā vai, ja kuģa īpašnieks to īpaši lūdzis, vairāk nekā vienā tā paša kuģa zvejas reisā.

               9.Laiks, ko novērotājs pavada uz kuģa, nepārsniedz viņa uzdevumu izpildei vajadzīgo laiku.

               Vienotas likmes finansiālais ieguldījums

               10.Laikā, kad tiek veikts ikgadējais avansa maksājums, kuģa īpašnieks samaksā Libērijai arī vienotas likmes summu EUR 400 apmērā par katru kuģi gadā.

               Novērotāja darba alga

               11.Novērotāju algu maksā un sociālās iemaksas veic Libērija.

               Nosacījumi par uzņemšanu uz kuģa

               12.Nosacījumus, ar kādiem novērotāju uzņem uz kuģa, jo īpaši laiku, ko viņš pavada uz kuģa, nosaka pēc savstarpējas vienošanās starp kuģa īpašnieku vai tā aģentu un BNF.

               13.Novērotājam uz kuģa ir virsnieka statuss. Tomēr, izmitinot novērotāju uz kuģa, ņem vērā kuģa tehniskās iespējas.

               14.Kuģa īpašnieks sedz uz kuģa esošā novērotāja izmitināšanas un ēdināšanas izmaksas, arī izmaksas par piekļuvi mazgāšanās telpām un tualetēm, kuru kvalitāte ir vismaz tikpat laba kā to labierīcību kvalitāte, kas nodrošinātas zvejas kuģa virsniekiem.

               15.Kapteinis veic visus pasākumus, kas ir viņa atbildības jomā, lai nodrošinātu novērotāja fizisko drošību un labklājību.

               16.Kapteinis nodrošina, ka novērotājam ir piekļuve uz kuģa esošajām iekārtām, zvejas rīkiem un aprīkojumam, kas novērotājam nepieciešams savu pienākumu veikšanai, tostarp:

               i)komandtiltam un sakaru un navigācijas iekārtām;

               ii)dokumentiem un reģistriem, tostarp visiem kuģa žurnāliem, ja to glabāšanu un kārtošanu nosaka Libērijas zvejas noteikumi vai ja tas vajadzīgs uzskaites inspicēšanas un kopēšanas vajadzībām.

               17.Kapteinis atļauj novērotājam jebkurā laikā:

               i)pārraidīt un saņemt ziņojumus, sazināties ar krastu un citiem kuģiem, izmantojot kuģa sakaru iekārtas;

               ii)iegūt, mērīt, paņemt no kuģa un paturēt jebkuras zivju sugas paraugus vai veselus īpatņus;

               iii)glabāt uz kuģa paraugus un veselus īpatņus, tostarp paraugus un veselus īpatņus, ko glabā kuģa saldēšanas iekārtās;

               iv)fotografēt zvejas darbības, ieskaitot zivis, zvejas rīkus, aprīkojumu, dokumentus, kartes un reģistrus un paņemt no kuģa fotogrāfijas vai videoierakstus, ko novērotājs var būt uzņēmis vai izmantojis uz kuģa.

               Novērotāja pienākumi

               18.Atrodoties uz kuģa, novērotāji:

               (a)veic visus vajadzīgos pasākumus, lai nepārtrauktu vai nekavētu zvejas darbību norisi;

               (b)saudzē materiālus un aprīkojumu, kas atrodas uz kuģa,

               (c)ievēro visu attiecīgā kuģa dokumentu konfidencialitāti.

               Novērotāja uzkāpšana uz kuģa un nokāpšana no tā

               19.Kuģa īpašnieks vai tā aģents desmit (10) kalendāra dienas pirms novērotāja uzņemšanas uz kuģa paziņo Libērijai dienu, laiku un ostu, kurā novērotāju paredzēts uzņemt uz kuģa. Ja novērotāju uz kuģa uzņem ārvalsts ostā, viņa ceļa izdevumus līdz iekāpšanas ostai sedz kuģa īpašnieks.

               20.Ja novērotājs neierodas divpadsmit (12) stundu laikā pēc paredzētās dienas un laika, kuģa īpašnieks tiek automātiski atbrīvots no pienākuma uzņemt šādu novērotāju. Kuģis drīkst atstāt ostu un sākt zvejas darbības.

               21.Ja novērotājs nenokāpj no kuģa Libērijas ostā, kuģa īpašnieks par saviem līdzekļiem nodrošina iespējami drīzu novērotāja nogādāšanu Libērijā.

               22.Ja kuģis paredzētajā laikā neierodas noteiktajā ostā, lai uzņemtu novērotāju, kuģa īpašnieks maksā dienas naudu EUR 80 apmērā par katru dienu, kad novērotājs ostā nevar uzkāpt uz kuģa, kurš vēl nav pienācis (izmitināšana, ēdināšana u. c.).

               23.Ja kuģis neierodas un nav par to iepriekš paziņojis BNF un NFMC, Libērija var veikt atbilstošas darbības saskaņā ar piemērojamajiem Libērijas tiesību aktiem.

               Novērotāja uzdevumi

               24.Novērotājs pilda šādus uzdevumus:

               (a)novēro kuģa zvejas darbības;

               (b)novēro nozvejoto zivju sugu, daudzumu, izmēru un stāvokli;

               (c)novēro zvejas metodes, apgabalus un dziļumu, kādā tiek iegūtas zivis;

               (d)novēro zvejas metožu ietekmi uz zivīm un vidi;

               (e)novēro visu zivju apstrādi, transportu, pārkraušanu citā kuģī, uzglabāšanu vai iznīcināšanu;

               (f)verificē kuģa pozīciju zvejas darbību laikā;

               (g)ņem bioloģiskos paraugus zinātniskās programmas kontekstā;

               (h)atzīmē izmantotos zvejas rīkus;

               (i)verificē kuģa zvejas žurnālā reģistrētos datus par nozveju Libērijas zvejas zonā;

               (j)verificē piezvejas procentuālo apmēru un novērtē izmestās nozvejas apjomu;

               (k)vismaz reizi nedēļā, kamēr kuģis zvejo Libērijas zvejas zonā, pa radio, faksu vai e-pastu paziņo savus novērojumus, tostarp uz kuģa esošās nozvejas un piezvejas apjomu.

               Novērotāja pārskats

               25.Pirms nokāpšanas no kuģa novērotājs iesniedz kuģa kapteinim novērojumu kopsavilkuma pārskatu, kura saturu apstiprina Apvienotā komiteja. Kuģa kapteinim ir tiesības ierakstīt novērotāja pārskatā savas piezīmes. Pārskatu paraksta novērotājs un kapteinis. Kapteinis saņem novērotāja pārskata kopiju.

               26.Novērotājs nosūta savu pārskatu BNF, kas piecpadsmit (15) kalendāra dienu laikā pēc novērotāja nokāpšanas no kuģa nosūta kopiju Savienībai.

               27.Novērotāja pārskatā ietverto informāciju Libērijas un Savienības kompetentās iestādes var izmantot gan zinātniskos, gan noteikumu ievērošanas analīzes nolūkos.

               6. IEDAĻA

               PĀRKĀPUMI

               Pārkāpumu noformēšana

               1.Saskaņā ar šā pielikuma noteikumiem visi zvejas atļauju saņēmuša Savienības kuģa izdarītie pārkāpumi jānorāda pārkāpuma vai inspekcijas pārskatā, kuru sagatavo Libērijas kompetentā iestāde. Paziņojumu par pārkāpumu un attiecīgajām piemērojamajām sankcijām, kas noteiktas kapteinim vai zvejas uzņēmumam, tieši nosūta kuģa īpašniekam, ievērojot procedūras, kas paredzētas piemērojamajos Libērijas tiesību aktos. Paziņojuma kopiju 24 stundu laikā nosūta kuģa karoga valstij un Savienībai.

               2.Kapteiņa paraksts inspekcijas pārskatā neskar kuģa īpašnieka tiesības aizstāvēties saistībā ar pārkāpumu. Inspekcijas procedūras laikā kuģa kapteinis sadarbojas.

               Kuģa aizturēšana un informatīva sanāksme

               3.Ja tas ir atļauts saskaņā ar spēkā esošajiem Libērijas tiesību aktiem, kas attiecas uz pārkāpumu, ikvienam pārkāpumu izdarījušam Savienības kuģim var pieprasīt pārtraukt zvejas darbības un, ja kuģis atrodas jūrā, atgriezties Libērijas ostā.

               4.Libērija ne vēlāk kā divdesmit četru (24) stundu laikā paziņo Savienībai par zvejas atļauju saņēmuša Savienības kuģa aizturēšanu. Paziņojumā ietver dokumentārus pierādījumus, ar ko pamatota kuģa aizturēšana.

               5.Pirms jebkādu pasākumu veikšanas attiecībā uz kuģi, kapteini, apkalpi vai kravu, izņemot pierādījumu saglabāšanai nepieciešamos pasākumus, pēc Savienības pieprasījuma Libērija vienas darbdienas laikā pēc paziņojuma par kuģa aizturēšanu organizē informatīvu sanāksmi, lai noskaidrotu apstākļus, kuru dēļ kuģis aizturēts, un informētu par iespējamiem turpmākiem pasākumiem. Šajā informatīvajā sanāksmē var piedalīties kuģa karoga valsts pārstāvis.

               Sankcijas par pārkāpumiem un izlīguma procedūra

               6.Sankcijas par pārkāpumu nosaka Libērija saskaņā ar spēkā esošo valsts tiesību aktu noteikumiem.

               7.Ja kuģa īpašnieks nepiekrīt noteiktajam naudas sodam un ja pārkāpums neietver noziedzīgu darbību, Libērijas iestādes un ES kuģis iesaistās izlīguma procedūrā, lai panāktu izlīgumu pirms tiesvedības uzsākšanas. Šajā izlīguma procedūrā var piedalīties pārstāvis no kuģa karoga valsts un no Savienības. Izlīguma procedūru pabeidz ne vēlāk kā trīs (3) kalendāra dienu laikā pēc paziņojuma par kuģa aizturēšanu.

               Tiesvedības process un drošības nauda

               8.Ja izlīgumu nav izdevies panākt un pārkāpums ir nodots izskatīšanai kompetentā tiesu iestādē, pārkāpumu izdarījušā kuģa īpašnieks iemaksā drošības naudu Libērijas norādītā bankā, un šādas drošības naudas summa, kuru nosaka Libērija, sedz visas ar kuģa aizturēšanu saistītās izmaksas, iespējamo soda naudu un iespējamo kompesāciju. Drošības nauda nav atgūstama pirms tiesvedības beigām.

               9.Pēc sprieduma pasludināšanas drošības naudu atbrīvo un nekavējoties atmaksā kuģa īpašniekam:

               (a)pilnā apmērā, ja nav noteiktas nekādas sankcijas;

               (b)daļēji, t. i., izmaksā starpību, ja sankcija ir naudassods, kas ir mazāks par bankā iemaksātās drošības naudas summu.

               10.Libērija informē Savienību par tiesvedības procesa rezultātiem astoņu (8) kalendāra dienu laikā pēc sprieduma pasludināšanas.

               Kuģa un apkalpes atbrīvošana

               11.Kuģis un tā apkalpe drīkst atstāt ostu, tiklīdz ir izpildītas izlīguma procedūras rezultātā noteiktās sankcijas vai iemaksāta drošības nauda.

               V NODAĻA

               JŪRNIEKU NODARBINĀŠANA

               1.Īpašnieki, kam pieder tunzivju seineri un kuģi zvejai ar dreifējošām āķu jedām, apņemas nodarbināt ĀKK valstspiederīgos, ievērojot šādus nosacījumus un limitus:

               –no jūrniekiem, kurus nodarbina uz tunzivju seineriem trešās valsts zvejas zonā tunzivju zvejas sezonā, vismaz 20 % ir ĀKK valstu izcelsmes jūrnieki,

               –no jūrniekiem, kurus nodarbina uz kuģiem zvejai ar āķu jedām trešās valsts zvejas zonā tunzivju zvejas sezonā, vismaz 20 % ir ĀKK valstu izcelsmes jūrnieki.

               2.Kuģu īpašnieki cenšas rast iespēju uz katra kuģa nodarbināt trīs (3) kvalificētus Libērijas jūrniekus. Kuģa īpašnieks var brīvi izvēlēties uz saviem kuģiem nodarbināmos jūrniekus no saraksta, ko BNF iesniegusi Savienībai.

               3.Saistībā ar darbā uz Savienības kuģiem pieņemto jūrnieku tiesībām piemēro Starptautiskās Darba organizācijas (SDO) Deklarāciju par pamatprincipiem un pamattiesībām darbā. Tas jo īpaši attiecas uz apvienošanās brīvību un darba koplīguma slēgšanas tiesību faktisku atzīšanu, kā arī diskriminācijas novēršanu attiecībā uz nodarbinātību un profesijām.

               4.ĀKK valstu jūrnieku darba līgumus noslēdz kuģu īpašnieku pārstāvis vai pārstāvji un jūrnieki un/vai viņu arodbiedrības vai pārstāvji. To kopijas izsniedz parakstītājiem, BNF, Libērijas Jūrlietu iestādei (LiMA) un Libērijas Darba ministrijai. Šie līgumi garantē jūrnieku sociālo nodrošinājumu, tostarp dzīvības un veselības apdrošināšanu un apdrošināšanu pret nelaimes gadījumiem.

               5.ĀKK valstu jūrnieku algu maksā kuģu īpašnieki. Par algas apmēru pirms zvejas atļauju izdošanas savstarpēji vienojas kuģu īpašnieki vai viņu pārstāvji un jūrnieki un/vai viņu arodbiedrības vai pārstāvji. Tomēr jūrnieku atalgojuma nosacījumi nedrīkst būt sliktāki par atalgojuma nosacījumiem, ko piemēro to attiecīgajās valstīs, un tie nekādā gadījumā nedrīkst būt sliktāki par SDO standartiem.

               6.Visiem jūrniekiem, kas pieņemti darbā uz Savienības kuģiem, jāpiesakās attiecīgā kuģa kapteinim iepriekšējā dienā pirms paredzētās uzkāpšanas uz kuģa. Ja jūrnieks nepiesakās noteiktajā dienā un laikā, kuģa īpašnieks automātiski tiek atbrīvots no pienākuma nodarbināt minēto jūrnieku.

               7.Ja Libērijas jūrnieks nenokāpj no kuģa Libērijas ostā, kuģa īpašnieks par saviem līdzekļiem nodrošina iespējami drīzu jūrnieku nogādāšanu Libērijā.

               8.Ja kuģis paredzētajā laikā neierodas iepriekš noteiktajā ostā, lai uzņemtu Libērijas jūrnieku, kuģa īpašnieks maksā dienas naudu EUR 80 apmērā par katru dienu, kad Libērijas jūrnieks ostā nevar uzkāpt uz kuģa, kurš vēl nav pienācis (izmitināšana, ēdināšana u. c.).

               9.Kuģu īpašnieki katru gadu paziņo informāciju par nodarbināto jūrnieku skaitu. Šī informācija ietver to jūrnieku skaitu, kuriem ir šāda valstspiederība:

               (a)Savienības;

               (b)ĀKK valsts (Libērijas valstspiederīgie tiek nodalīti no citu ĀKK valstu valstspiederīgajiem) un

               (c)to valstu, kas nav ne ĀKK, ne Savienības valstis.

               Šā pielikuma papildinājumi

               1. papildinājums – Zvejas atļaujas pieteikuma veidlapa

               2. papildinājums – Tehnisko datu lapa

               3. papildinājums – Zvejas žurnāls

               4. papildinājums – VMS pozīcijas ziņojuma formāts

               5. papildinājums – Libērijas zvejas zonas robežas

               6. papildinājums – Zvejas darbību elektroniska paziņošana

               7. papildinājums – Libērijas iestāžu kontaktinformācija

               8. papildinājums – Nozvejas deklarācijas veidlapa

               1. papildinājums

               LIBĒRIJAS UN EIROPAS SAVIENĪBAS NOLĪGUMS ZIVSAIMNIECĪBAS NOZARĒ

               ZVEJAS ATĻAUJAS PIETEIKUMA VEIDLAPA

               I – IESNIEDZĒJS

               1.
                     Kuģa īpašnieka vārds: .....................................................................................................................................

               2.
                     Kuģa īpašnieka adrese: .....................................................................................................................................

               2.
                     Kuģa īpašnieka apvienības vai aģenta vārds vai nosaukums (attiecīgā gadījumā): .....................................................................................................................................

               3.
                     Kuģa īpašnieka apvienības vai aģenta adrese (attiecīgā gadījumā): .....................................................................................................................................

               4.
                     Tālrunis:.......................... Fakss:................................. E-pasts:................................

               5.
                     Kapteiņa vārds:............................ Valstspiederība:....................... E-pasts:................................

               6.
                     Tāda aģenta vārds un adrese, kas ir Libērijas rezidents:

               .....................................................................................................................................

               II – KUĢA IDENTIFIKĀCIJA

               1.
                     Kuģa vārds: .....................................................................................................................................

               2.
                     Karoga valsts: .....................................................................................................................................

               3.
                     Ārējās reģistrācijas numurs .....................................................................................................................................

               4.
                     Pieraksta osta: ………………………..…………. MMSI: ……………..……….…….

               SJO numurs:………………………………………..

               5.
                     Datums, kurā kuģis ieguvis pašreizējo karogu: ........./......../.............

               Iepriekšējais karogs (ja ir): ....................

               6.
                     Kuģa būves gads un vieta: ....../......./..........,  ..................................................

               Radio izsaukuma signāls: .....................................

               7.
                     Izsaukuma frekvence: ....................................

               Satelīttālrunis: ..............................

               8.
                     Korpusa materiāls:
                     ◻ Tērauds
                     ◻ Koks
                     ◻ Poliesteris
                     ◻ Cits

               III – KUĢA TEHNISKIE PARAMETRI UN APRĪKOJUMS

               1.
                     Lielākais garums: ..................................................
                     Platums: .....................................

               2.
                     Tilpība (izteikta GT): ..............................
                     Neto tilpība: …………………...

               3.
                     Galvenā dzinēja jauda (kW): .......................
                     Marka: ......................................
                  Tips: ...........................................

               4.
                     Kuģa tips:
                     ◻ Tunzivju seineris
                     ◻ Kuģis zvejai ar āķu jedām

                     ◻ Kuģis zvejai ar makšķerēm

               5.
                     Zvejas rīku tipi: ..................................................................................................

               6.
                     Zvejas zonas: .................................................
                     Mērķsugas: …………………

               7.
                     Izkraušanas darbībām apstiprinātā osta: ....................................................................

               8.
                     Apkalpes locekļu skaits: ..................................................................................................

               9.
                     Nozvejas saglabāšanas metode:

                  ◻ Dzesēšana
                     ◻ Atvēsināšana
                     ◻ Jaukta
                     ◻ Sasaldēšana

               10.
                     Saldēšanas jauda diennaktī (tonnās): .................
                     Zivju tilpņu ietilpība: ……...................
                  Skaits: .....

               11.
                     VMS radarbāka

               Ražotājs: ............................. Modelis: ........................... Sērijas Nr.: ........................

               Programmatūras versija: .................................................. Satelītoperators:............................

               12.
                     Navigācijas un pozīcijas noteikšanas ierīces: …………………………………………………………………………………………..……

               IV – CITA INFORMĀCIJA

               1.
                     Apdrošinātāja pilns nosaukums un adrese: …………………………………………………………………………………………………

               2.
                     Uz kuģa esošā helikoptera, ja tāds ir, reģistrācijas numurs un marka: …………………………………………………………………………………………………

               3.
                     Jebkura gaisa kuģa, kas jāizmanto saistībā ar zvejas darbībām, reģistrācijas numurs, marka, ekspluatanta vārds/nosaukums un adrese: …………………………………………………………………………………………………

               4.
                     Norādiet, vai īpašnieks vai fraktētājs saskaņā ar jebkuras valsts tiesību aktiem ir maksātnespējīgs vai notiek tā bankrota procedūra: …………………………………………………………………………………………………

               5.
                     Norādiet, vai īpašnieks, operators vai kuģis ir bijis iesaistīts Libērijas Republikas tiesību aktu pārkāpumos: …………………………………………………………………………………………………

               6.
                     Vai iepriekš minētajam kuģim ar pašreizējo vārdu/karogu vai ar kādu no iepriekšējiem vārdiem/karogiem pēdējo trīs gadu laikā ir apturēta vai anulēta atļauja vai licence?

               JĀ______ NĒ_______

               Ja, jā, uzskaitiet un pievienojiet uz atsevišķas lapas katra šāda gadījuma apstākļus, iekļaujot paskaidrojumu par atļaujas apturēšanas vai anulēšanas pašreizējo statusu.

               7.
                     Vai kuģis ir iekļauts attiecīgajā kuģu tehniskā stāvokļa reģistrā?

               JĀ______ NĒ_______

               Ar savu parakstu apliecinu, ka šajā pieteikumā sniegtā informācija ir patiesa un godprātīga.

               ........................................[vieta], ……/………/……………… [datums]

               Pieteikuma iesniedzējs ...................................................................

               2. papildinājums

               TEHNISKO DATU LAPA

                        (1)Zvejas zona

                        Tālāk par 12 jūras jūdzēm no bāzes līnijas, izņemot  5. papildinājumā norādītās zonas, kas aizliegtas kuģošanai un zvejošanai.

                        (2)Atļautās kategorijas

                        Tunzivju seineri zvejai ar riņķvadu

                        Kuģi zvejai ar dreifējošām āķu jedām

                        (3)Piezveja

                        Atbilstīgi ICCAT un FAO ieteikumiem

                        (4)Maksas un apjomi tonnās

                        Maksa par nozvejotu tonnu

                        Tunzivju seineri un kuģi zvejai ar dreifējošām āķu jedām:

                        - 1. gadā EUR 55 par tonnu,

                        - 2. un 3. gadā EUR 60 par tonnu,

                        - 4. gadā EUR 65 par tonnu,

                        - 5. gadā EUR 70 par tonnu.

                        Ikgadējais avanss (ieskaitot visas valsts un vietējās maksas, izņemot ostas nodokļus un maksas par pakalpojumu sniegšanu)

                        - Tunzivju seineri: EUR 7 150 gadā visā protokola darbības laikā,

                        - kuģi zvejai ar dreifējošām āķu jedām: EUR 2 200 gadā visā protokola darbības laikā.

                        Zvejas atļauju saņēmušo kuģu skaits

                        28 tunzivju seineri,

                        6 kuģi zvejai ar dreifējošām āķu jedām.

                        (5)Citi

                        Atbalsta kuģa atļaujas maksa: EUR 3 000 par katru kuģi gadā,

                        novērotāji uz 15 % zvejas atļauju saņēmušo kuģu,

                        vienotas likmes finansiālais ieguldījums novērotāju shēmā: EUR 400 par katru kuģi gadā,

                        jūrnieki: 20 % nodarbināto jūrnieku ir ĀKK valstspiederīgie.

               3. papildinājums

                        ZVEJAS ŽURNĀLS – ICCAT TUNZIVJU ZVEJAS ŽURNĀLS

                        Āķu jedas

                        Dzīvā ēsma

                        Riņķvads

                        Tralis

                        Outros (cits)

                        Kuģa vārds: …………………………………………………….

                        Bruto tilpība: ………………………………………….

                        Kuģis IZGĀJA
                        Kuģis ATGRIEZĀS

                        Mēnesis

                        Diena

                        Gads

                        Osta

                        Karoga valsts: ……………………………………………………..

                        Kapacitāte (tonnās): …………………………………………

                        Reģistrācijas Nr.: ………………………………………………..

                        Kapteinis:  ……………………………………………..

                        Kuģa īpašnieks: ……………………………………………………

                        Apkalpes locekļu skaits: ………………………………………………..

                        Adrese: ………………………………………………….

                        Ziņošanas datums: ………………………………………….

                        (Ziņotājs):

                        ………………………………………...............................

                        Dienu skaits jūrā:

                        Zvejas dienu skaits:

                        Zvejas rīku iemetienu skaits:

                        Zvejas reisa Nr.:

                        Datums

                        Sektors

                        Capturas (nozvejas)

                        Isco usado na pesca
                        (Izmantotā ēsma)

                        Mēnesis

                        Diena

                        N/S platums

                        E/W garums

                        Ūdens virsmas temperatūra
                        (ºC)

                        Zvejas piepūle
                        Izmantoto āķu skaits

                        Zilā tunzivs
                        Thunnus

                        thynnus vai

                        maccoyii

                        Dzeltenspuru tunzivs
                        Thunnus

                        albacares

                        Lielacu tunzivs
                        Thunnus

                        obesus

                        Garspuru tunzivs
                        Thunnus

                        alalunga

                        Zobenzivs
                        Xiphias

                        gladius

                        Svītrainais marlīns

                        Baltais marlīns
                        Tetraptunus

                        audax vai albidus

                        Melnais marlīns
                        Makaira

                        indica

                        Burniekzivs
                        Istiophorus albicans vai platypterus

                        Svītrainā tunzivs
                        Katsuwonus

                        pelamis

                        Dažādas zivis

                        Dienā kopā
                        (tikai svars kilogramos)

                        Saira

                        Kalmārs

                        Dzīvā ēsma

                        (Cits)

                        Skaits

                        Svars (kg)

                        Skaits

                        kg

                        Skaits

                        kg

                        Skaits

                        kg

                        Skaits

                        kg

                        Skaits

                        kg

                        Skaits

                        kg

                        Skaits

                        kg

                        Skaits

                        kg

                        Skaits

                        kg

                        Skaits

                        kg

                        IZKRĀVUMU SVARS (KG)

                        Piezīmes

                        1. Aizpilda vienu žurnāla lapu mēnesī, vienu rindu dienā.
                           2. Pēc katra reisa šā žurnāla kopiju nosūta savam korespondentam vai ICCAT, Calle Corazón de María, 8, 28002 Madrid, Spain.

                        3. “Diena” ir diena, kad iemestas āķu jedas.
                           4. Zvejas apgabalu norāda kā kuģa pozīciju. Noapaļo minūtes un ieraksta platuma un garuma grādus. Norāda N/S un E/W.

                        5. Apakšējo rindu (izkrāvumu svars) aizpilda tikai reisa beigās. Norāda faktisko svaru izkraušanas laikā.
                        6. Visa šeit norādītā informācija ir konfidenciāla.

               4. papildinājums

               VMS ZIŅOJUMU NOSŪTĪŠANA LIBĒRIJAI

               POZĪCIJAS ZIŅOJUMS

                        Datu elements

                        Kods

                        Obligāti vai fakultatīvi

                        Piezīmes

                        Ieraksta sākums

                        SR

                        O

                        Sistēmas dati – apzīmē ieraksta sākumu

                        Adresāts

                        AD

                        O

                        Ziņojuma dati – saņēmējas valsts ISO trīsburtu kods (ISO-3166)

                        Sūtītājs

                        FR

                        O

                        Ziņojuma dati – sūtītājas valsts ISO trīsburtu kods (ISO-3166)

                        Karoga valsts

                        FS

                        O

                        Ziņojuma dati – karoga valsts ISO trīsburtu kods (ISO-3166)

                        Ziņojuma tips

                        TM

                        O

                        Ziņojuma dati – ziņojuma tips (ENT, POS, EXI)

                        Radio izsaukuma signāls (IRCS)

                        RC

                        O

                        Kuģa dati – kuģa starptautiskais radio izsaukuma signāls (IRCS)

                        Līgumslēdzējas puses iekšējās atsauces numurs

                        IR

                        F

                        Kuģa dati – Līgumslēdzējas puses unikālais numurs, ko veido ISO trīsburtu kods (ISO-3166), aiz kura norādīts numurs

                        Ārējās reģistrācijas numurs

                        XR

                        O

                        Kuģa dati – kuģa borta numurs (ISO 8859.1)

                        Ģeogrāfiskais platums

                        LT

                        O

                        Kuģa pozīcijas dati – pozīcija grādos un decimālgrādos N/S DD.ddd (WGS84)

                        Ģeogrāfiskais garums

                        LG

                        O

                        Kuģa pozīcijas dati – pozīcija grādos un decimālgrādos E/W DD.ddd (WGS84)

                        Kurss

                        CO

                        O

                        Kuģa kurss 360° skalā

                        Ātrums

                        SP

                        O

                        Kuģa ātrums decimālmezglos

                        Datums

                        DA

                        O

                        Kuģa pozīcijas dati – pozīcijas reģistrēšanas datums UTC (GGGGMMDD)

                        Laiks

                        TI

                        O

                        Kuģa pozīcijas dati – pozīcijas reģistrēšanas laiks UTC (HHMM)

                        Ieraksta beigas

                        ER

                        O

                        Sistēmas dati – apzīmē ieraksta beigas

               O – obligāts datu elements.

               F – fakultatīvs datu elements.

               Katru datu pārraidi strukturē šādi:

               (1)izmantotie apzīmējumi atbilst standartam ISO 8859.1;

               (2)ziņojuma sākumu apzīmē ar divām slīpsvītrām (//) un kodu “SR”;

               (3)katru datu elementu apzīmē ar kodu un atdala no citiem datu elementiem ar divām slīpsvītrām (//);

               (4)lauka kodu no datiem atdala ar vienu slīpsvītru (/);

               (5)ziņojuma beigas apzīmē ar kodu “ER” un divām slīpsvītrām (//);

               (6)fakultatīvie datu elementi jānorāda starp ziņojuma sākumu un beigām.

               5. papildinājums

               LIBĒRIJAS ZVEJAS ZONAS ROBEŽAS

               ZVEJAS ZONAS KOORDINĀTAS

               Pirms protokola provizoriskās piemērošanas Libērijas kompetentās iestādes paziņo Savienības kompetentajiem dienestiem Libērijas bāzes līnijas, Libērijas zvejas zonas un kuģošanai un zvejai aizliegto zonu ģeogrāfiskās koordinātas. Libērijas iestādes apņemas vismaz mēnesi iepriekš paziņot arī visas minēto koordināšu izmaiņas.

               6. papildinājums

               VADLĪNIJAS PAR ZVEJAS DARBĪBU DATU ELEKTRONISKĀS REĢISTRĀCIJAS UN ZIŅOŠANAS SISTĒMAS (ERS) PĀRVALDĪBU UN ĪSTENOŠANU

               Vispārīgi noteikumi

               1)Visiem Savienības zvejas kuģiem jābūt aprīkotiem ar elektronisku sistēmu (turpmāk “ERS”), kas visu laiku, kamēr kuģis darbojas Libērijas zvejas zonā, spēj reģistrēt un pārraidīt datus par kuģa zvejas darbībām (turpmāk “ERS dati”).

               2)Savienības kuģim, kurš nav aprīkots ar ERS vai kura ERS nedarbojas, nav atļauts ieiet Libērijas zvejas zonā, lai tur iesaistītos zvejas darbībās.

               3)ERS datus pārraida saskaņā ar kuģa karoga valsts procedūrām, t. i., tos vispirms nosūta karoga valsts Zvejas uzraudzības centram (turpmāk “FMC”), kas pēc tam tos automātiski dara pieejamus Libērijas FMC.

               4)Karoga valsts un Libērija nodrošina, ka to FMC rīcībā ir IT aprīkojums un programmatūra, kas vajadzīgi ERS datu automātiskai pārraidīšanai XML formātā, un ka ir izveidota rezerves kopijas veidošanas procedūra, kas ļauj ERS datus saglabāt un glabāt formātā, kas būs datorlasāms vēl vismaz trīs (3) gadus.

               5)Visas minētā formāta izmaiņas vai atjauninājumus identificē un datē, un tiem jāsāk darboties sešus (6) mēnešus pēc ieviešanas.

               6)ERS datu pārraidīšnai jāizmanto elektroniski sakaru līdzekļi, ko ES vārdā uztur Eiropas Komisija un kas zināmi kā DEH (Data Exchange Highway – datu apmaiņas lielceļš).

               7)Karoga valsts un Libērija katra izraugās vienu ERS korespondentu, kas pilda kontaktpunkta funkcijas.

               (a)ERS korespondentus izraugās vismaz uz sešiem (6) mēnešiem.

               (b)Pirms piegādātājs sāk ERS ražošanu, karoga valsts FMC un Libērijas FMC paziņo viens otram attiecīgo ERS korespondentu kontaktinformāciju (vārds, adrese, tālrunis, fakss, e-pasta adrese).

               (c)Visas izmaiņas ERS korespondenta kontaktinformācijā jāpaziņo nekavējoties.

               ERS datu ražošana un nosūtīšana

               8)Savienības zvejas kuģiem:

               (a)katru dienu jānosūta ERS dati par katru dienu, kas pavadīta Libērijas zvejas zonā;

               (b)par katru zvejas darbību jāreģistrē katras mērķsugas vai piezvejas sugas apjomi, kas nozvejoti un paturēti uz kuģa vai izmesti;

               (c)jādeklarē katras Libērijas izdotajā zvejas atļaujā norādītās sugas nulles apjoma nozveja;

               (d)jāidentifcē katra suga, izmantojot FAO trīsburtu kodu;

               (e)daudzumi jāizsaka dzīvsvara kilogramos vai vajadzības gadījumā ar īpatņu skaitu;

               (f)jāreģistrē ERS datos citā kuģī pārkrautie un/vai izkrautie katras sugas daudzumi;

               (g)katru reizi, ieejot Libērijas zvejas zonā (ziņojums COE) vai izejot no tās (ziņojums COX), ERS datos jāreģistrē īpašs ziņojums par katras Libērijas izdotajā zvejas atļaujā norādītās sugas daudzumu, kas atrodas uz kuģa robežas šķērsošanas brīdī;

               (h)katru dienu līdz plkst. 23.59 (UTC) jāpārraida ERS dati karoga valsts FMC, izmantojot 3. punktā minēto formātu.

               9)Kapteinis ir atbildīgs par reģistrēto un pārraidīto ERS datu pareizību.

               10)Karoga valsts FMC automātiski un nekavējoties nosūta ERS datus Libērijas FMC.

               11)Libērijas FMC apstiprina ERS datu saņemšanu, nosūtot atgriezes ziņojumu, un ievēro ERS datu konfidencialitāti.

               Kļūme kuģa ERS darbībā un/vai ERS datu pārraidīšanā starp kuģi un karoga valsts FMC

               12)Karoga valsts nekavējoties informē sava karoga kuģa kapteini un/vai īpašnieku vai viņu aģentu par jebkādu tehnisku kļūmi uz kuģa uzstādītās ERS darbībā vai par traucējumiem ERS datu pārraidīšanā starp kuģi un karoga valsts FMC.

               13)Karoga valsts informē Libēriju par konstatēto kļūmi un veiktajiem korektīvajiem pasākumiem.

               14)Ja uz kuģa esošā ERS ir sabojājusies, kuģa kapteinis un/vai īpašnieks nodrošina, ka ERS tiek salabota vai nomainīta desmit (10) kalendāra dienu laikā. Ja kuģis šo desmit (10) dienu laikā ieiet ostā, tas drīkst atsākt zvejas darbības Libērijas zvejas zonā tikai tad, kad ERS atkal ir pilnībā funkcionējoša, ja vien Libērija nav atļāvusi rīkoties citādi.

               15)Pēc ERS tehniskas kļūmes zvejas kuģis nedrīkst atstāt ostu, pirms:

               (a)karoga valsts un Libērija ir konstatējušas, ka tā ERS atkal ir darba kārtībā, vai

               (b)ir saņemta attiecīga karoga valsts atļauja. Tādā gadījumā karoga valsts informē Libēriju par savu lēmumu, pirms kuģis iziet no ostas.

               16)Jebkuram Savienības kuģim, kas darbojas Libērijas zvejas zonā un kura ERS nedarbojas, katru dienu ne vēlāk kā plkst. 23.59 (UTC) ir jāpārraida visi ERS dati kuģa karoga valsts FMC, izmantojot jebkurus citus elektronisko sakaru līdzekļus, kuri ir pieejami Libērijas FMC.

               17)ERS datus, ko nav bijis iespējams darīt pieejamus Libērijai ar ERS 12. punktā minētās kļūmes dēļ, karoga valsts FMC pārraida Libērijas FMC tādā elektroniskā formātā, par kuru šie centri ir savstarpēji vienojušies. Šo alternatīvo pārraidīšanu uzskata par prioritāru, ņemot vērā, ka nebūs iespējams ievērot parasti piemērojamos pārraidīšanas termiņus.

               18)Ja Libērijas FMC trīs (3) dienas pēc kārtas nesaņem no kuģa ERS datus, Libērija var likt šim kuģim tūlīt doties uz Libērijas izraudzītu ostu, lai veiktu izmeklēšanu.

               FMC kļūme – ERS datu nesaņemšana Libērijas FMC

               19)Ja FMC nesaņem ERS datus, tā ERS korespondents nekavējoties informē otra FMC ERS korespondentu, un vajadzības gadījumā abi sadarbojas, lai atrisinātu problēmu.

               20)Pirms ERS kļūst darbotiesspējīga, karoga valsts FMC un Libērijas FMC savstarpēji vienojas par alternatīviem elektronisko sakaru līdzekļiem, kas izmantojami ERS datu pārraidīšanai FMC kļūmes gadījumā, un nekavējoties informē viens otru par visām turpmākajām izmaiņām.

               21)Ja Libērijas FMC ziņo par ERS datu nesaņemšanu, karoga valsts FMC identificē problēmas cēloņus un veic atbilstošus pasākumus, lai atrisinātu problēmu. Karoga valsts FMC divdesmit četru (24) stundu laikā pēc kļūmes konstatēšanas informē Libērijas FMC un Savienību par veikto pasākumu rezultātiem.

               22)Ja problēmas atrisināšanai nepieciešamas vairāk nekā divdesmit četras (24) stundas, trūkstošos ERS datus karoga valsts FMC nekavējoties pārraida Libērijas FMC, izmantojot kādu no 20. punktā paredzētajiem alternatīvajiem elektronisko sakaru līdzekļiem.

               23)Libērija informē savus kompetentos uzraudzības dienestus (MCS), lai viena FMC kļūmes dēļ Libērijas FMC neuzskatītu, ka Savienības kuģi ir izdarījuši pārkāpumu, nenosūtot ERS datus.

               FMC apkope

               24)Par plānotu FMC apkopi (apkopes programma), kas varētu ietekmēt ERS datu apmaiņu, otram FMC jāpaziņo vismaz septiņdesmit divas (72) stundas iepriekš, ja iespējams, norādot apkopes dienu un ilgumu. Par neplānotu apkopi šādu informāciju otram FMC nosūta, tiklīdz tas ir iespējams.

               25)Apkopes laikā ERS datu nosūtīšana var tikt aizturēta līdz sistēmas darbības atjaunošanai. Attiecīgos ERS datus dara pieejamus uzreiz pēc apkopes pabeigšanas.

               26)Ja apkopes darbi aizņem vairāk nekā divdesmit četras (24) stundas, ERS datus nosūta citam FMC, izmantojot kādu no 20. punktā paredzētajiem alternatīvajiem elektronisko sakaru līdzekļiem.

               27)Libērija informē savus kompetentos uzraudzības dienestus (MCS), lai FMC apkopes darbu dēļ Libērijas FMC neuzskatītu, ka Savienības kuģi ir izdarījuši pārkāpumu, nenosūtot ERS datus.

               7. papildinājums

               LIBĒRIJAS IESTĀŽU KONTAKTINFORMĀCIJA

               1.
                     Lauksaimniecības ministrija

               Adrese: LIBSUCO Compound, LPRC Road, off Somalia Drive, Gardnersville, Liberia

               Pasta adrese: P.O. Box 10-9010, 1000 Monrovia 10, Liberia

               2.
                     Zvejas atļauju izdevēja iestāde: Valsts zvejniecības birojs

               Adrese: UN Drive, opposite LBDI, Freepoint Branch, Bushrod Island, Monrovia, Liberia

               Pasta adrese: c/o Ministry of Agriculture, P.O. Box 10-9010, 1000 Monrovia, Liberia
                  E-pasts:

                  bnf@liberiafisheries.net

               ;

                  williamyboeh@gmail.com

               Tālrunis: +231-770-251-983; +231-888-198-006

               3.
                     Zvejas uzraudzības centrs

               Adrese: Liberia Coast Guard Base, Bong Mines Bridge, Bushrod Island

               E-pasts:

                  fmc@liberiafisheries.net

               Tālrunis: +231-880-431-581

               4.
                     Paziņojums par ieiešanu un iziešanu

               E-pasts:

                  fmc@liberiafisheries.net

               8. papildinājums

               NOZVEJAS DEKLARĒŠANAS VEIDLAPA